АНДИЖОНПАРВАР ИНВЕСТОРЛАР КЎПАЙМОҚДА - AUZ.UZ\nПрезидентимизнинг Андижонга ташрифи самараси сифтида вилоятнинг 2019-2020 йилларга мўлжалланган янги инвестиция дастури ишлаб чиқилди. Унга кўра қиймати 25 триллион 181 миллиард сўм(ёки қарийб 3 миллиард доллар) бўлган 908 та лойиҳанинг амалга оширилиши кўзда тутилган. Ушбу лойиҳалар жами 1,7 миллиард доллар тўғридан-тўғри хорижий сармояни ўзлаштириш ва 35,5 мингтаянги иш ўрни яратишни таъминлайди.Дастурининг асосий қисми - қиймати 17 триллион 878 миллиард сўм (ёки 2,1 миллиард доллар) бўлган 886 та лойиҳа хусусий бизнес вакиллари ва инвесторлар иштирокида бажарилади.\nИнвестиция куни (чоршанба)да вилоят ҳокими Ш.Абдураҳмонов собиқ машзавод ҳудудидаги “Biomedics” масъулияти чекланган жамиятида маҳаллий ва хорижий тадбиркорлар билан учрашиб, истиқболли лойиҳаларни кўриб чиқди.\nУчрашувда ижро ҳокимияти томонидан қонун доирасида барча шароитлар яратилиши атрофлича тушунтирилди. Айни вақтда тадбиркорларга қўйиладиган талаблар батафсил айтилди. Қарс икки қўлдан чиққанидек, тақдим этилаётган шароитларга жавобан сармоядорлар ҳам ишга астойдил киришишлари лозимлиги уқтирилди. Жумладан, лойиҳалар замонавий илғор технологияларга асосланиши, маҳсулотнинг экспортбоплиги, иш ўрнининг салмоғи, қисқа фурсатларда бажарилиши зарурлиги таъкидланди.\nИшчанлик руҳида кечган инвестиция кунида ҳар бир шаҳар ва тумандан келган тадбиркорлар ўз таклифларини илгари сурдилар. Масъулият, ташаббускорлик, андижонпарварлик нуқтаи назаридан баҳоланган лойиҳалар қўллаб-қувватланди. Диққатга сазовор жойи шундаки, ўзга юртларда фаолият кўрсатаётган собиқ андижонликлар ҳам вилоятимиз тараққиётига ҳисса қўшиш истагида ҳоким қабулига ташриф буюрмоқдалар.\nИродахон Абдураҳмонова асли Бўз туманидан. 21 йилдан буён Туркияда истиқомат қилади. Турк компаниясининг Ўзбекистондаги вакили.\n-Адирликларда аҳолибоп уй-жойлар қуриш, канализация тармоқларини тортиш, мева-сабзавотларни қуритиш каби ўнлаб йўналишларда аниқ таклифларимиз бор. Ўзбекистонадги ўзгаришларни кўриб, унинг тараққиётига ҳисса қўшишни ният қилдим. Ўйлайманки, ниятим амалга ошади.\nЎткир Абдуҳолиқов “Фирдавсбек савдо саноат” МЧЖнинг раҳбари. “Биркан” компаниясининг раҳбари Унал Кахраман билан ҳамкорликда иссиқхона қуриб, экспортбоп маҳсулот етиштиришни режалаштирган. Бошланғич босқичда туркиялик сармоядор 400 минг доллар киритади. Ўткирбек эса 150 минг доллар улуш қўшади. Дастлаб 2 гектар майдонда қуриладиган иссиқхона кейинчалик 9 гектарга кенгаяди.\n-Кредит масаласи пайсалга солинаётган эди, - дейди шериклар. –Вилоят ҳокими бу муаммони хал этиб берди. Энди иш жадаллашади.\nОйбек Сапаев пойтахтдаги “Бағдод карвон” қурилиш компанияси директорининг ўринбосари. Мазкур компания Избоскандаги “Эркинбой ота клиникаси” МЧЖ директори Абдусаттор Эркинов билан 50х50 асосда Избосканда “Соғлом оила” кўп тармоқли клиника қуриш лойиҳасини таклиф қилмоқда. Замонавий даволаш муассасаси учун 40 сотих ер майдони ажратиладиган бўлди.\nКунига 300 минг дона пишиқ ғишт ишлаб чиқариш қувватига эга корхона ташкил этиш бўйича хитойлик сармоядорларнинг масаласи ҳам ижобий ечим топди. Шу каби саволлар билан яна ўнлаб тадбиркорлар мурожаат қилдилар. Инвестиция кунида, шунингдек аввалги мулоқотларда кўтарилган 259 та муаммоли маслалар кўриб чиқилди.


Қирғизистон: қийноқларга қарши кураш ҳуқуқ ҳимоячилари ва ҳуқуқ-тартибот идоралари ўртасида курашга айланяпти - Фарғона.Ру ахборот агентлиги\nҚирғизистон: қийноқларга қарши кураш ҳуқуқ ҳимоячилари ва ҳуқуқ-тартибот идоралари ўртасида курашга айланяпти\n15.07.2006 11:16 msk\nМилиция подполковниги Али Магеевнинг ҳуқуқ ҳимоячиларига қарши шикоят аризаси юзасидан Жалолобод шаҳрида бўлиб ўтаётган маҳкама жараёнида номаълум муддатгача танаффус эълон қилинди. Даъвогар ўзини туҳматга учраган ва ҳақоратланган деб ҳисобласа, ҳуқуқ ҳимоячилари ва халқаро ташкилотлар ҳуқуқ-тартибот идоралари ҳамда расмийлар сўз ва фикр эркинлигига босим ўтказаяптилар, дея бонг урмоқдалар.\n20 июнь куни бошланган жараён бор-йўғи бир ярим кун давом этди. Маҳкама жараёни чоғида даъвогар ҳуқуқ ҳимоячиларига қарши жиноий иш қўзғаш ҳақидаги ўз аризасини ўқиб берди, ўзининг ҳамда хотини ва болаларининг қандай изтиробларни бошдан кечирганини айтиб берди. Томонлар бир-бирларига ўз эътирозларини билдирдилар ва ўзаро бир неча савол бердилар.\n«Фарғона.Ру» ахборот агентлиги аввал хабар қилганидек, 2006 йилнинг мартида Жалолобод вилояти ИИБ катта терговчиси, милиция подполковниги Али Магеев «Справедливость» ҳуқуқни ҳимоя қилиш ташкилоти аъзолари Валентина Гриценко, Муҳаммаджон Абдужабборов ва Абдумалик Шариповни судга берганди. Милиция зобити «Справедливость» ҳуқуқни ҳимоя қилиш ташкилоти «Право для всех» ахборот бюллетенида «Аёлларни калтаклаяптилар. Ҳатто ҳомиладорларни ҳам» мақоласини чоп этганлари учун бир миллион сўм (тахминан 25000 доллар) ундириб беришни талаб қилган. Мақолада Али Магеев ҳомиладор Наргиза Турдиевани калтаклагани ва ҳақоратлагани таъкидланарди.\nҲуқуқ ҳимоячилари мазкур шикоят аризасини мамлакат қонунчилиги нуқтаи назаридан нуқсонли топиб, саводсизларча тузилганини билдиришиб, бу ҳақда судга ёзганлар. Шундан сўнг даъвогар бошқа бир ариза бериб, унда суддан ҳуқуқ ҳимоячиларига қарши Қирғизистон Жиноий кодексининг туҳмат қилганлик ва ҳақоратлаганлик учун жазо тайин қилишни кўзда тутувчи 127-,128-моддаси бўйича жиноий иш қўзғатишни сўрайди. Шу билан бирга, у ўзининг «миллион сўмлик» даъвосидан воз кечмаган ҳолда жавобгарлардан юқорида зикр этилган мақола чоп қилинишидан кўрган тахминан 157 минг сўмлик (3900 доллардан зиёд) моддий зарарни ундириб беришни сўраган.\nМагеев мақола муаллифи Абдумалик Шарипов ўз мақоласини «ариза берувчи Наргиза Турдиева даъволарини текширмасдан, воқеа тафсилотларини ўрганмасдан, фуқаро Турдиева фойдасига бир томонлама қарор чиқарган» ҳолда чоп қилган, деб ҳисоблайди. Шунингдек, у мазкур мақолада фикрлари келтирилган «Справедливость» ҳуқуқни ҳимоя қилиш ташкилоти кенгаш раиси Валентина Гриценко ва ташкилот юристи Муҳаммаджон Абдужабборовни ҳам айблайди. Даъвогар жавобгарлар унинг обрў-эътиборини топтаб, туҳмат қилган, деб ҳисоблайди. Терговчи ҳуқуқ ҳимоячиларига «ҳақиқатга тўғри келмайдиган» ахборот берган Наргиза Турдиева ва Улуғбек Ибрагимовни ҳам жиноий жавобгарликка тортишни сўрайди. Айтиш жоизки, мақола айнан шу фуқароларнинг аризалари асосида ёзилганди.\nМаҳкама мажлиси бошида даъвогар масалани «тинч йўл билан», судда кўрмасдан ҳам ҳал қилиш имкониятини истисно қилмаслигини айтган. Бироқ ҳуқуқ ҳимоячилари бундан қатъиян бош тортганлар. Валентина Гриценкога кўра, улар принципиал мулоҳазалар туфайли ҳам бундай қилолмайдилар. «Биринчидан, биз ўзимизнинг ҳақлигимизга ишонамиз, иккинчидан, биз ўзимизга мурожаат қилган одамларни ҳимоя қиламиз ва уларнинг умидларини пучга чиқаришга ҳаққимиз йўқ», - деди В. Гриценко.\nМаҳкама мажлиси чоғида судланувчи Наргиза Турдиева ўзини ёмон ҳис қилган ва суд жараённи «судланувчи тўла соғайиб кетгунича» тўхтатиб туришга қарор қилган. Турдиеванинг саккиз ойлик ҳомиласи борлиги учун бу танаффус бир неча ойга чўзилиши мумкин – унинг кўзи ёришига бир ой қолган, ундан кейин эса Турдиева куч йиғиши ва фарзандига қараши керак. Бундан ташқари, маҳаллий урф-одатлар аёлга «чилла» пайтида жамият ишида фаол бўлишга имкон бермайди.\nУРГАНМИ ЁКИ УРМАГАНМИ?\nҲуқуқ ҳимоячилари ва ҳомиладор аёлни қора курсига ўтқазган воқеа 2005 йилнинг кузида бошланган. Ўшанда Мамарозиқовлар уйидан 250 минг сўмлик (тахминан 6300 АҚШ доллари) тилла буюмлар йўқолганди. Ҳодиса юзасидан Жалолобод ШИИБ томонидан жиноий иш қўзғатилган. Мамарозиқовлар турли жойларга ёзган аризага қараганда, улар тилла буюмларни сотувчилар орқали ўғирланган молларни сотиш билан шуғулланган ўз қўшнилари М.нинг изига чиққанлар. Бу ҳақда хабар топган М.нинг отаси жабрланувчилардан қизини шарманда қилмасликни ва милицияга мурожаат қилмасликни илтимос қилган. Терговчининг рухсати билан М. гувоҳлиги ва отасининг илтимоси видеокамерага ёзиб олинган.\nБу пайтда Мамарозиқовлар уйида ўз эри билан ижарада турган Наргиза Турдиева бу воқеага беихтиёр гувоҳ бўлган. Бунинг устига, Турдиеванинг аризасига қараганда, ўғирлик қилганини ўз отасининг олдида тан олган М. бир неча кундан кейин Наргизадан ўғирланган узуклардан бирини бошқа бир қизнинг сумкасига ташлаб қўйишни илтимос қилган ва шу тариқа айбни унга юкламоқчи бўлган. Бу иш учун М. Наргиза Турдиевага 1000 АҚШ доллари миқдорида мукофот ваъда қилган. Наргиза бу таклифни рад қилган ҳамда бу ҳақда Мамарозиқовлар ва терговчига айтган. Аммо, Наргиза Турдиеванинг аризасига қараганда, Магеев ундан бу кўрсатмалардан бош тортишни талаб қилган.\nҲуқуқ ҳимоячилари ва вилоят прокурори номига ёзган аризасида Наргиза Турдиева 2006 йилнинг 13 январь куни Магеев томонидан гувоҳ сифатида сўроқ қилинганини билдиради. Терговчи унга эртаси куни ҳам учрашув тайин қилган. «2006 йилнинг 14 январь куни, - деб ёзади Турдиева ўз аризасида, - сўроқ пайтида Магеев менинг қўлимдан тутиб, туртиб юборди ва «сен фоҳишасан, тилла буюмларни ҳам сен ўғирлагансан» деди. Бундай ҳақоратлардан ва зарбалардан кейин қон кета бошлади. Бу ҳақда унга айтиб, ҳомила тушиб кетиши мумкинлигини билдирганимда, у иккинчи ҳомилани вақтинча сақлаб туриш изоляторида орттиришимни айтди. У мендан берган кўрсатмаларимни ўзгартиришни талаб қилди».\nУшбу айбловларга асосланган ҳолда Наргиза Турдиева Магеев устидан миллион сўмга муқобил шикоят аризасини берган – терговчи ҳатти-ҳаракатлари орқали ўзига етказилган маънавий ва моддий зарарни у шунчага баҳолаган.\nМилиционер туҳматчиликда айблаган Улуғбек Ибрагимов ҳам терговчига қарши ярим миллион сўмлик (тахминан 12 500 доллар) худди шундай шикоят аризасини берган. Ибрагимов терговчи уни потенциал жиноятчи сифатида вақтинча сақлаб туриш ҳибсхонасига қамаш билан қўрқитиб, маънавий зарар етказган, деб ҳисоблайди. Бироқ шаҳар суди бу аризалар юзасидан маҳкама мажлисини тайин қилмаган.\nБу орада М. оиласи товон пули сифатида Мамарозиқовларга 700 АҚШ доллари берган. Жиноят содир этганликда гумон қилинаётган М. ва унинг дугонаси Р. дан ўғирланган молнинг бир қисмини олиб қўядилар, гумонланувчининг ўзини эса ҳибсга оладилар. Аммо, Мамарозиқовнинг мамлакат Бош прокурорига ёзган аризасида таъкидланишича, шу пайтдан бошлаб иш бошқача тус олади.\nШаҳар прокуратураси М. ни ҳибсга олиш учун санкция беришдан бош тортади ва уни қўйиб юборадилар. Шундан сўнг «иш терговчидан терговчига ўтиб, бунинг натижасида излар йўқолиб боради ва терговда иштирок этаётганлардан олинган дастлабки гувоҳликлар йўқ қилинади». Шунингдек, Жалолобод вилоят прокуратурасининг жиноятларни тергов қилиш устидан назорат юритиш бўлими прокурори А. Уқуев томонидан тузилган маълумотномага қараганда, иш ҳар сафар аввалги терговчига ишончсизлик билдирган Мамарозиқовларнинг аризасига кўра бошқа терговчига ўтказилаверган.\nПировардида, яна Мамарозиқов аризасига кўра, ишни ИИБ катта терговчиси Али Магеевга топширадилар. Аммо у, Мамарозиқовга кўра, «жиноятчиларнинг, айнан эса М. нинг манфаатларини ҳимоя қила бошлайди», жиноятда эса жабрланганларнинг ижарагирлари гумон қилина бошлайдилар. Шундай қилиб, Н. Турдиева гувоҳдан жиноят қилганликда гумонланувчи шахсга айланади. «…Терговчи Магеев, ўз хизмат ваколатларидан фойдаланиб ва менинг кўрсатмаларимни яшириб, унга пул қистирган жиноятчи М. га ёрдам беришга ҳаракат қилмоқда», - деб ёзади Турдиева вилоят прокурори номига ёзган аризасида.\nЎша аризада Наргиза 2006 йилнинг 14 январь куни терговчи уни ўз хонасида уч соат мобайнида тикка туришга мажбур қилиб ушлаб турганини ва уни таҳқирлаганини маълум қилади. Ўша куннинг ўзидаёқ Турдиевани касалхонага ётқизганлар.\nМагеев Наргизанинг барча даъволарини тўқиб чиқарилган, деб ҳисоблайди: «Турдиева бу воқеани ўйлаб топган, ҳуқуқ ҳимоячилари эса уни қўллаб-қувватлаганлар».\n2006 йил 1 февраль куни прокурор А. Уқуев Магеевга нисбатан жиноий иш қўзғатишни рад этиш ҳақида қарор чиқаради. Жалолобод вилояти прокурор ўринбосари Р. Нурмаматовнинг Турдиевага ёзган хатида «терговчи А. Магеевнинг сизни ҳақорат қилгани ва сизга таҳдид қилгани ўз тасдиғини топмади. Суд-тиббий экспертизанинг 1.02.06 да берилган 91-хулосасига мувофиқ Сизнинг танангизда бирор-бир жароҳат изи топилмаган. Бола ташлаш хавфи эса камқонлик сабабли юзага келган» дейилади.\nСуд-тиббий экспертиза хулосасида ноаниқликка йўл қўйилган бўлиб, бу ҳуқуқ ҳимоячиларида қўшимча гумон уйғонишига сабаб бўлган. Унда гўё аризачи тилидан қилиб қуйидагича ёзилган: «унинг ҳомиладорлигини била туриб, унга таҳдид қилиб, босим ўтказган ва унга тан жароҳати етказган», ваҳолонки, Турдиеванинг аризасида «тан жароҳати етказилган»и ҳақида ҳеч нарса айтилмаган эди. Ҳуқуқ ҳимоячиларининг қайд этишларича, ҳамма аризаларда Турдиева терговчи унинг из қолмайдиган ерига - кўкрагига урганини ёзади. Бунинг устига экспертиза мазкур нохушлик воқеадан ўн икки кун ўтгандан сўнг ўтказилади.\nМагеевга кўра, 2006 йилнинг 14 январь куни Наргиза унинг олдига Мамарозиқовлар манфаатларини ҳимоя қилган адвокат Ўрўзалиева билан бирга келган. «У менинг хонамда бор-йўғи икки дақиқа бўлган, - дейди терговчи, - шундан сўнг хонамдан чиқиб кетди ва менга у ўзини ёмон ҳис қилаётганлигини хабар қилдилар… Мен уни касалхонага олиб боришларини айтдим». «Менгача бу иш юзасидан беш терговчи ва беш адвокат алмашган, - дея қўшимча қилади милиция подполковниги, - аммо нимагадир ҳеч ким Наргиза Турдиевани сўроқ қилмаган. Жабрланувчилар нима учундир уни сўроқ қилишимни истамагандилар».\nПодполковник Магеев томонидан судга тақдим этилган ҳужжатлардан келиб чиқишича, унинг сўзлари ИИБ ходимлари – милиция подполковниги А. Гаипов, старшина И. Қамбаров ва ўша пайтда Магеевнинг кабинетига яқин жойда бўлган бошқа кишилар томонидан тасдиқланиши мумкин. Адвокат К. Ўрўзалиева ҳам Турдиеванинг терговчи томонидан ҳақоратланганини инкор этади. Ўз гувоҳлик кўрсатмасида у 14 январь куни Турдиева кабинетда икки дақиқагина бўлганини таъкидлайди. Аммо Турдиева ўша пайтда адвокат унинг ёнида бўлганини инкор қилади.\nИккинчи ҳомила ҳақидаги гаплар юзасидан эса терговчи: «Қандай бўҳтон! Бундай бўлмаган! Кўзи ёришдан аввал унинг шундай сўзларни айтишга қандай тили бордийкин!» - дея ҳайқирган.\nШунга қарамай, ҳуқуқ ҳимоячилари ВСИда ҳомила орттириш ҳақидаги таҳдидга жуда жиддий қараганлар. Бу иш юзасидан мамлакат президенти Қурманбек Бакиев номига ёзилган ўз мурожаатномаларида улар шундай ёзадилар: «Қайд этиш лозимки, ВСИда янги ҳомила орттириш ҳақидаги таҳдид материални тайёрлаган муаллифнинг хаёлот маҳсули эмас. Икки йил аввал Бозорқўрғонда яшовчи Зулхумор Тўхтаназарова исмли руҳан касал аёл ювилган сочиқ ўғирлашда айбланиб, ВСИда етти ойдан ортиқ сақланган. У ўша ерда изоляторда сақланаётганлардан ҳомила орттириб, милиционерларнинг кўзи ўнгида туққан. Уни жуда устакорона усуллар билан қийноққа солганлар, бунинг айбдорлари эса ҳалигача жазолангани йўқ». Эслатиб ўтамиз, «Фарғона.Ру» бу аёл йўлиққан мудҳиш ва қайғули воқеа ҳақида ёзган эди.\nЯна бир судланувчи Улуғбек Ибрагимов эса ҳуқуқ ҳимоячиларига Али Магеев ундан 10 минг сўм (250 доллар) ундирмоқчи бўлганидан шикоят қилган. Унинг ҳуқуқ ҳимоячилари ва ҳуқуқ-тартибот идораларига ёзган аризасида кўрсатилишича, унинг паспортида танишлари томонидан очилган хориж саҳифаси сохта бўлиб чиққан ва уни Россияга пул топиш учун кетаётганида Бишкек аэропортида ушлаб қолганлар. Иш Али Магеевга топширилган, у эса, Ибрагимовга кўра, бу ишни ўн минг сўм эвазига ёпиб беришга ваъда қилган. Бу масала юзасидан Магеев ҳайрон бўлиб елка қисади. «У жабрланувчи сифатида ишга жалб қилинган бўлса, қандай қилиб мен ундан пул талаб қилишим мумкин? Мен унга ёрдам бермоқчийдим – унинг паспортини расво қилганларни жазолаб, унга етказилган зарарни ундириб бермоқчийдим…»\nАммо Ибрагимов терговчи унга босим ўтказганини ва ҳатто ўз ҳисобидан Магеев хонасини таъмирлаб беришга мажбур қилинганлигини таъкидлайди.\nАли Магеевга кўра, «унга қарши қаратилган бу кампания»нинг ҳаммаси унинг собиқ ҳамкасби, ҳозирда «Справедливость» ҳуқуқни муҳофаза қилиш ташкилотининг юристи бўлиб ишлаётган М. Абдужабборов томонидан уюштирилмоқда, у шахсий адоват туфайли Магеевни «шунчаки янчиб ташламоқчи».\nСобиқ милиция ходими, бир пайтлар Магеевнинг раҳбари ва устози бўлган айбланувчи М. Абдужабборов унга қарши ҳеч қандай адовати йўқлигини таъкидлайди. «Нима учун бошқа терговчилар устидан шикоят тушмайди ташкилотимизга, Магеевнинг устидан эса бир неча ариза тушган?» - дея савол беради Абдужабборов.\nҲуқуқ ҳимоячиларига кўра, «Аёлларни калтаклаяптилар. Ҳатто ҳомиладорларни ҳам» мақоласи фуқаролардан тушган бир нечта ариза асосида ёзилган. Уларнинг ҳаммаси терговчи Магеевнинг ноўрин ҳатти-ҳаракатларидан шикоят қилганлар.\nМагеевга кўра, кўплаб интернет-сайтлари кўчириб босган бу мақоладан кейин дўстлари ундан юз ўгирганлар ва қўнғироқ қилмай қўйганлар, опаси эса бу мақола учун уни қамаб қўядилар, деб ўйлаб, Москвадан қайтиб келган. Шунингдек, бу мақола чиққанидан кейин терговчининг оила аъзолари қаттиқ изтироб чекиш туфайли врачга мурожаат қилишга мажбур бўлганлар ва эндиликда психолог рўйхатида турибдилар. «Улар ҳали ҳам ўзларига келолмаяптилар, - дейди Магеев. – Дўстларим устимдан кулишаяпти. Суднинг адолатли ҳукми чиққунича Худодан менга сабр беришини сўрайман».\n«Биз ҳаммага бирдек ёқа олмаймиз, - дея вазиятга изоҳ беради милиция подполковниги, - агар мен одамларни улар содир этган жиноятлари учун қамасам, улар мендан нафратланадилар». Магеев ҳуқуқ-тартибот идоралари ходимлари ҳимояга муҳтож ва уларга дахлсизлик мақомини бериш зарур, деб ҳисоблайди. «Ҳозир одамлар тажанг бўлиб қолганлар, улар бизнинг юзимизга тупириб кетишаяпти. Биз юзимизни артиб, ишимизни давом эттираяпмиз. Мени ҳимоя қилинг, одамлар. Сиз – мухбирлар ҳимоя қилинг. Улар мени таъқиб қилаяптилар», - деди Магеев «Фарғона.Ру» мухбири билан суҳбат чоғида.\nТерговчи Али Магеевнинг раҳбарлари ўз ходимларининг тоза ишлаётганига аминлар. «Менинг тажрибамда бирор марта ҳам бунақаси бўлмаган, - дейди Жалолобод вилоят ИИБ тергов бўлими бошлиғи Таир Жўрўбеков. – Журналистлар томонидан Магеев тўғрисида ёзилган нарсаларнинг ҳаммаси ёлғон. Мен унинг бирор-бир кишига қарши куч ишлатганига ҳеч қачон ишонмайман. Мен Магеевнинг маҳкама жараёнида ютиб чиқишига бир юз ўн фоиз ишонаман». Жўрўбеков «Турдиева оғзига нима келса, гапиравергани» учун журналистлар ҳамда ҳуқуқ ҳимоячилари ҳаммасини текширишлари ва яна қайта текширишлари керак эди, деб ҳисоблайди.\nМақола муаллифи А. Шарипов ўзининг терговчи олдига изоҳ сўраб бир неча марта борганини, аммо уни Магеевнинг олдига қўймаганларини ёки у ўз иш ўрнида бўлмаганини, телефон қўнғироқларига эса жавоб бермаганини таъкидлайди.\nБу орада ўғирланган буюмларни қидириб, адолатни тиклашни истаб, параллел текширув олиб борган Мамарозиқов ҳамда Наргиза Турдиеванинг эри Ибайдулла Бўронов қонунбузарликка йўл қўядилар. Улар гўё бу уйда аввалроқ содир этилган бошқа ўғирликларга аралашган қўшни Ф.ни тиллаларни ўғирлаган, дея гумон қила бошлайдилар. Жалолобод шаҳар судида Б. Асанбаев раислиги остида ўтган маҳкаманинг 2006 йил 17 апрелида чиқарилган ҳукмида улар Ф.ни алдаб олиб кетишиб, бир ярим сутка мобайнида бегона уйда ушлаб туришгани айтилади. Улар Ф.ни калтаклашиб ва ўлдириш билан қўрқитишиб, тилла буюмларни ўғирлаганини тан олишни талаб қилишади.\nСуд Мамарозиқовни етти йилга ва Бўроновни олти йилга шартли равишда озодликдан маҳрум қилиш ҳақида ҳукм чиқарган. Судланганлар эса ўз айбларини тан олмаганлар ва апелляцион шикоят аризасини ёзганлар.\nСуд бошланишидан анча аввал «Фарғона.Ру» ахборот агентлиги мухбири билан суҳбатда терговчи Али Магеев мазкур иш бўйича мамлакат Жиноий Кодексининг беш моддаси бўйича айбланаётган Мамарозиқов терговни бошқа ёққа буриб юборишга ҳаракат қилаётганини таъкидлаганди. «Мамарозиқовлар нима учундир Турдиевани сўроқ қилишимни исташмаяпти, - деганди у ўшанда. – Мен Турдиева ва унинг эри Бўроновнинг тилла буюмларни ўғирлашга дахлдорлиги эҳтимолини аниқлашга қарор қилишим билан жабрланувчилар менга ишончсизлик билдирдилар ва ишни бошқа терговчига ўтказиб берилишини талаб қилдилар».\nУмуман олганда, маҳкама жараёнининг асосий масаласи бўлган «Магеев ҳомиладор аёлни урганми ёки урмаганми?» деган саволга жавоб топиш учун суд яна анча муддат текширув юргизишига тўғри келади.\nҲуқуқ-тартибот идоралари томонидан ўзларига нисбатан адолатли муносабат бўлишига ишончни йўқотган жалолободлик ҳуқуқ ҳимоячилари Қирғизистон президенти Қурманбек Бакиевга мактуб йўллашган, мактуб остига мамлакатдаги қирққа яқин ҳуқуқни муҳофаза қилиш ташкилотлари ва бошқа нодавлат ташкилотлари қўл қўйганлар.\n«Ҳуқуқни муҳофаза қилиш ташкилотларининг қийноқ қурбонларини ҳимоя қилиш бўйича амалга ошираётган барча ҳатти-ҳаракатлари ҳуқуқ-тартибот идоралари томонидан душманларча қарши олинмоқда, - дейилади мурожаатномада, - ажабланарлиси шундаки, қонунчиликка риоя қилинишини назорат қилиши керак бўлган прокуратура ҳам, ИИВ раҳбарияти ва унинг бўлинмалари ҳам буни тушунишни истамаяптилар. Ҳуқуқ-тартибот идоралари ходимлари ва суд ҳокимияти вакиллари қийноқлар муаммосини муҳокама қилишдан қочаяптилар, ҳуқуқ ҳимоячиларини бирёқламаликда айбламоқдалар. Охирги пайтларда улар бу борада фаол ҳаракат олиб бормоқдалар».\nҲуқуқ ҳимоячилари ўз мурожаатномаларида қайд этишларича, «ҳуқуқ-тартибот идоралари, аниқроқ қилиб айтганда, ИИВ ва прокуратура Жалолободдаги «Справедливость» вилоят ҳуқуқни муҳофаза қилиш ташкилотига қарши муайян режага асосланган кампанияни бошлаб юборганлар. Бу кампания ҳуқуқ-тартибот идоралари ва суд идораларининг коррупцияга чалинганини ҳамда жабҳада зудлик билан ислоҳотлар ўтказилиши лозимлигини яна бир бор исботлайди».\nТаъкидлаш жоизки, Бутунжаҳон қийноқларга қарши ташкилоти ҳам Қирғизистон президенти, бош вазири, куч ишлатар тузилмалар раҳбарлари ва Бош прокуратурага аёлга қарши қийноқлар қўлланганлиги юзасидан ўз хавотирларини билдириб мурожаат қилган. Бу воқеа БМТнинг аёлларга қарши зўрлик ишлатиш юзасидан махсус маърузачининг назоратида турибди. Бундан ташқари, обрўли халқаро ташкилотлар – «Хьюман Райтс Вотч» (Human Rights Watch) ва «Фридом Хауз» (Freedom Нouse) ташкилотлари ҳам жалолободлик ҳуқуқ ҳимоячиларига босим ўтказиш ҳодисасига ўзларининг муносабатлари салбий эканини билдирганлар.\n«Ҳуқуқ-тартибот идораларининг бизнинг фаолиятимизга муносабатларини назокатли бегонасираш ўлароқ баҳолаш мумкин, - деганди ярим йил аввал қийноқлар масаласи юзасидан бўлиб ўтган давра суҳбатидан кейин «Справедливость» ҳуқуқни муҳофаза қилиш ташкилотининг матбуот котиби Абдумалик Шарипов «Фарғона.Ру» ахборот агентлиги мухбири билан суҳбатда. – Шу сабабли ҳам биз фуқароларимиз ҳақ-ҳуқуқларини таъминлаш бўйича кучларни бирлаштириш ва ўртамизда ҳамжиҳатлик пайдо бўлишига эришиш учун бу ерга ҳуқуқ-тартибот идоралари вакилларини таклиф қилганмиз». Бироқ қийноқлар атрофидаги вазиятнинг ривожланиши ва ҳуқуқ ҳимоячиларининг ҳуқуқ-тартибот идоралари ўртасидаги муносабатларнинг мураккаблашганига қараганда, улар ўзаро ҳамжиҳатликка эришолмаганлар.\nТомонлар, моҳиятан, принципиал курашга киришган бир пайтда бунга умид қилиш керакмикан – афтидан, бу савол риторик сўроқлигича қолаверади.


Коррупциясиз соҳа: муаммо ва ечимлар\nXX асрнинг бошида коррупция дунё ҳамжамиятига йилига 80 млрд. АҚШ доллари миқдорида зарар келтирган бўлса, 2016 йилда дунёда яратилаётган ялпи ички маҳсулотнинг 2,0 фоизини пора ташкил этган. Бу қарийб 1,5–2,0 трлн. АҚШ доллари дегани. БМТ Бош котиби Антониу Гуттеришнинг 2019 йилги Иқтисодий форумда сўзлаган нутқида бу кўрсаткич 2,6 трлн. АҚШ долларига етгани таъкидланиб, барча давлатлар раҳбарлари ушбу глобал офат билан муросасиз курашишга чақирилди.\nЎзбекистон Республикаси Президентининг 2019 йил 27 майда қабул қилинган «Ўзбекистон Республикасида коррупцияга қарши курашиш тизимини янада такомиллаштириш чора-тадбирлари тўғрисида»ги фармони билан «Коррупциясиз соҳа» лойиҳасини амалга оширишнинг дастлабки босқичида қурилиш ва таълим соҳалари танланди.\nМаълумки, жорий йилнинг 11 февраль куни Ўзбекистон Республикаси Президенти Шавкат Мирзиёев ҳузурида коррупцияга қарши курашишнинг янги тизимини жорий этишга бағишланган йиғилиш ўтказилган эди. Йиғилиш талабларидан келиб чиққан ҳолда, Ички ишлар органлари тизимида коррупцияга қарши курашишни янада такомиллаштириш бўйича 2020 йилга мўлжалланган «Йўл харитаси» ишлаб чиқилди.\n«Йўл харитаси»да ходимларнинг ҳуқуқий онги ва ҳуқуқий маданиятини юксалтириш, бу жараёнда коррупциянинг салбий драйверлари ҳисобланган ҳуқуқий нигилизм ва ҳуқуқий саводсизликка чек қўйиш асосий мақсад саналади. Шунингдек, ходимларда «манфаатлар тўқнашуви»га қарши самарали иммунитетни ва коррупцияга қарши муросасиз муносабатни шакллантириш ҳамда ҳар бир ходимда «Коррупция – мен ва менинг оиламга ҳамда менинг карьерамга қарши!» тамойилига асосланган тушунчани англатиш имкон берувчи сабаблар ва шарт-шароитларни бартараф этиш, коррупцияга оид ҳуқуқбузарликларни содир этганлик учун жавобгарликнинг муқаррарлиги принципини таъминлашдан иборат устувор йўналишлар белгиланган. Шунингдек, унда «Коррупцияга қарши курашиш тўғрисида»ги қонун талаблари асосида коррупция хавф-хатарини аниқлаш бўйича тадқиқотлар ўтказишга устуворлик берилган.\nКадрлар сиёсатининг тўғри йўлга қўйилиши, хизматга қабул қилиш борасидаги фаолиятнинг очиқлиги ва шаффофлигини таъминлаш тизимни коррупциясиз соҳага айлантиришда ғоят муҳим саналади. Айниқса, бўш лавозимларни жамлаш ва кадрлар захирасини, биринчи навбатда, ҳалоллиги, ўз касбий фазилатлари, ахлоқий сифатлари, хулқ-атвори ва маданият даражаси билан намуна бўлган истиқболли бошқарув таркибини шакллантиришнинг таъсирчан механизмини жорий этиш мақсадга мувофиқ. ИИВ веб-сайтида «Кадрлар сиёсати» рукни ташкил этилади ва унда жойлаштирилиши мажбурий бўлган ахборотлар рўйхати шакллантириладики, бундай чоралар тизимда коррупцияни жиловлашга хизмат қилади.\nИчки ишлар органларида коррупциянинг олдини олишда амалдаги мураббийлар институтининг фаол ишлашини йўлга қўйиш катта аҳамиятга эга. Шу боис мураббийлар мутахассислик бўйича камида беш йил хизмат қилган, юксак касбий фазилатларга, хизматда самарали кўрсаткичларга ва тарбиявий йўналишда ибратли кўникмаларга эга бўлган энг тажрибали, ҳалол ходимлар орасидан танлаб олиниши зарур.\nХодимларнинг хизмат, жисмоний ва ахлоқий-психологик тайёргарлигини сифат жиҳатдан янги тамойиллар асосида ташкил этиш тартибини танқидий қайта кўриб чиқиб, ходимларга амалга ошираётган фаолиятида натижадорликка ҳамда юклатилган вазифаларни самарали бажаришга интилишни сингдириш, уларда амалий иш кўникмаларини шакллантириш ва хизмат бурчига ташаббускорлик билан муносабатда бўлишини тарбиялаш муҳимлиги инобатга олиниб, «Йўл харитаси»га кўра, фаолиятда коррупциянинг олдини олишга қаратилган деонтологик талаблар тизими ишлаб чиқилмоқда. Бу барча бўғиндаги раҳбарларни ўз бўйсунувидаги ходимларнинг хатти-ҳаракатлари учун шахсий жавобгарлигини оширади.\nБундан буён ички ишлар органларида коррупцияга қарши курашишда ўзини ўзи баҳолаш рейтинги жорий этилади. Бу восита ИИВ соҳавий хизматлари ўртасида коррупцияга қарши курашиш чора-тадбирлари самарадорлигини таъминлайди. Ходимларнинг хизмат, жисмоний ва ахлоқий-психологик тайёргарлигини сифат жиҳатдан қонунийлик, шаффофлик ва ошкоралик тамойиллари асосида ташкил этишга эришилади. Уларнинг хизматини рейтинг тизими асосида баҳолашга ўтиш ва бунда амалий натижадорлик асосида ўз хизмат вазифаларини виждонан бажараётган ходимларнинг хизматда кўтарилишини таъминловчи кадрлар захирасини шакллантиришда холисликни, уларни ўқитиш ва хизматидан оқилона фойдаланишни йўлга қўйиш замон талабидир. Шунингдек, коррупция тусидаги жиноятларни рўйхатга олишнинг электрон тизимини жорий қилиш (рақамлаштириш) ҳар бир ҳудудда коррупциянинг олдини олиш ва унга қарши курашиш фаолияти самарадорлигини оширади. Бунга, албатта, ходимлар хизматини қатъий назорат қилиш ва тарбиявий жараённи таъминлаш соҳасида мувофиқлаштириш, таҳлилий ва услубий ишларни кучайтириш орқали эришилишини барча бўғиндаги раҳбарлар қатламига сингдириш тақозо этилади.\nИчки ишлар органлари раҳбарлар таркибида ротациядан фойдаланиш коэффициентини ошириш ҳам тизимни коррупциядан ҳоли соҳага айлантиради. Ички ишлар органлари раҳбар таркибининг ротацияси, қоида тариқасида, тенг мавқели лавозимга, эгаллаб турган лавозимида белгиланган муддат ишлаганидан сўнг амалга оширилишини амалда таъминлашни йўлга қўйиш зарурки, ротация неопотизм (таниш-билишчилик)ка чек қўяди.\nМаълумки, Президентимиз Олий Мажлисга Мурожаатномасида «Жамият – ислоҳотлар ташаббускори» деган янги ғояни илгари сурди. Ушбу ғоя талаблари асосида ички ишлар органларини коррупциядан холи соҳага айлантиришда таъсирчан воситалардан бири – жамоатчилик назорати тизимлари такомиллаштирилади. Энди тизимда коррупцияга қарши ички назорат тизими, яъни ички ишлар органлари тузилмаларида ички коррупцияга қарши чораларни ишлаб чиқувчи ва амалга оширувчи «комплаенс назорат» тизими жорий этилади ва фаолияти кучайтирилади. Шунингдек, коррупция ҳолатларини аниқлашга ёрдам кўрсатувчи «Холис фуқаро» тизими жорий этилиши ҳам соҳа ходимлари фаолияти софлигини таъминлашга хизмат қилади.\nЭСДАН ЧИҚАРМАНГ! Ўз шахсий манфаатлари «қули»га айланган, уларни давлат ва жамият манфаатларидан юқори қўйган ходим, шубҳасиз, коррупциянинг осон «ўлжаси»га айланади. Маънавий дунёси чегараланган одамлар эртами-кечми, ахлоқий тубанликка юз тутади. Айнан шундай муҳит коррупциянинг юзага келишига сабаб бўлиши ҳеч кимга сир эмас.\nМавлоно Жалолиддин Румий таъкидлаганларидек: «Тимсоҳ оғзини очади, тишлари атрофида узун-\nузун қуртлар бор. Қушлар бу ризқни кўриб, у тобутни ўтлоқ деб ўйлайдилар. Оғзи қушларга тўлиши билан тимсоҳ шартта уни ёпади... Бу оламни ўша тимсоҳнинг оғзи деб бил. Ҳайвонлардаки юзлаб ҳийлалар бор экан, ҳайвонлардан устун бўлганларда қандай ҳийлалар бўлишини тасаввур қил». Донишманднинг ушбу сўзларини ҳеч қачон унутмайлик!\nИИВ Академияси доценти, полковник.


Учрашувдан сўнг | "NAVBAHOR" FUTBOL JAMOASINING RASMIY WEB SAHIFASI\n"Навбаҳор" - "Локомотив" жамоалари ўртасидаги учрашувдан кейин ҳар икки жамоа бош мураббийлари ўртасида матбуот анжумани бўлиб ўтди.\nВадим Абрамов, “Локомотив” жамоаси бош мураббийи: “Бугун “Навбаҳор» жамоасини кўрсатган ўйини ёқди. Бундай ўйин билан жамоа кўплаб жамоаларга қийин бўлади. Гарчи ғалаба қозонган бўлсакда, учрашув давомида қатор қийинчиликларга дуч келдик. Бундан ташқари кутилган ўйинимизни кўрсата олмадик. Биринчи ўйин бўлганлиги боис натижа учун ҳаракат қилдик. Кейинги турларда мазмунли ўйинлар кўрсатамиз деган умиддаман. Хабарингиз борки, жамоа таркибини бошқа мураббий шакллантирганди. Олдимиздаги қисқа вақт оралиғида барчасини ўзгартиришни имкони бўлмайди. Яъни ўзига хос танишиш жараёни юзага келади. Қолаверса, айрим футболчиларимиз терма жамоа йиғинида ҳам иштирок этишди. Шу сабабдан айрим камчиликлардан ҳоли эмасмиз. Қолаверса, майдоннинг ҳолати ҳам ҳар икки жамоани ўзи ўйлаган ўйинларни кўрсата олишмади. Бундай ўйин мухлисларга ва журналистларга ёқмайди. Қисқаси жамоалар имкониятдан келиб чиққан ҳолда тўп суришди”.\nБахтиёр Ашурматов, “Навбаҳор” жамоаси бош мураббийи: “Биринчи ўйин бўлганлиги боис йигитларга ҳаёжон сезилиб турди. Биринчи бўлим сўнггида йўқ жойдан ўтказилган гол сабабли, шогирдларимни руҳияти бироз бўлсада тушиб кетди. Танаффус пайтида уларни руҳлантиришга ҳаракат қилдим. Лекин, “Локомотив” натижага қараб ўйин кўрсатди. Ҳимояда бехато ҳаракат қилди. Умуман олганда тенг курашлар остида ўтган учрашувда мағлубиятга учрадик. Таркибдан ўрин олган футболчиларни айримлари ўйинга киришиб кета олишмади. Яъни мен кутган ўйинни кўрсата олишмади. Шундай бўлсада, йигитлар қўлларидан келганича ҳаракат қилишди. Жамоавий ўйинни шаклланиб улгурмаганлиги сабабли, “Локомотив” дарвозаси олдида у қадар кўп хавфли вазиятларни юзага келтира олмадик. Таркибимизда яхши савиядаги футболчилар йиғилишган. Улар бундан кучлироқ ўйин кўрсатишга қодирлар. Агарда ўз ўйинимизни тезроқ топиб олсак, юқори ўринлар учун курашишимиз мумкин бўлади. Секин-аста ўйинимизни шакллантириб борамиз ва мухлислар кутган ўйинларни намойиш этамиз деган умиддаман. Фурсатдан фойдаланиб, бизни қўллаб-қувватлаганликлари учун мухлисларга миннатдорчилик билдириб ўтаман”.


Мунажжимлар башорати: 21 август куни юлдузлар Сизга нималарни ваъда қилмоқда? - Zamin.uz\n00:12 / 21.08.2018\nЮлдузлар бугун маълум муддатга туйғуларни йиғиштириб, тафаккурни ишга солишни маслаҳат беришади. Тафаккур сизга йўлингизга кўндаланг бўладиган муаммоларни профессионал тарзда ҳал этишга кўмаклашади. Молиявий масалада ҳам мустақил иш тутишга ҳаракат қилинг. Шунда ўзингиз кутган натижаларга эга бўласиз. Келажак ҳақида ўта пухта режалар тузишга интилинг. Кечқурун тоза ҳавода сайр қилинг.\n21 август куни шошма-шошарлик билан қарорлар чиқариб қўйишдан сақланинг. Шошилмай бажарилган ишлар, чиқарилган қарорларнинг умри узун бўлади. Фойдаси ҳам кўпроқни ташкил этади. Ишга ижодий ёндашиш сизга қўшимча даромадлар келтириши тайин. Молиявий аҳволингиз бугун ўртача кечади. Бойиб ҳам кетмайсиз, пулсиз ҳам қолмайсиз. Бугун азартли ўйинларга берилманг. Инқирозга юз тутишингиз мумкин.\nНимаики ишга қўл урманг, мустақил бўлишга ҳаракат қилинг. Мустақил ҳаракатланиш сизга ҳар тарафлама фойда беради. Кимларнингдир оғирини енгил қилиб, қўшимча савобларга ҳам эга бўлишингиз эҳтимолдан холи эмас иншооллоҳ. Моддий аҳволингизни яхшилаб олишда бугун дўстларнинг кўмаги зарур бўлади. Шахсий ҳаётингиз ва саломатлигингизда сокинлик, хотиржамлик ҳукм суради. Фақат ёғли таомлардан нари бўлсангиз бас.\n21 августда кимлардир иш жойини ўзгартириш пайида бўлади. Лекин бу ҳаракатларингизда муваффақиятсизлик кўзга ташланмайди. Эринмасангиз, ўзингизга ёқадиган иш жойни албатта топасиз. Муҳаббат масаласида оилалилар ҳам, оиласизлар ҳам ҳушёрликни шиор қилган ҳолда ён бериш тарафдори бўлганлари маъқул. Негаки, ён бермаслик орангизга совуқчилик солишгача бориши мумкин. Ҳаво ўзгарувчанлигини ҳисобга олинг. Саломатликни асранг.\nКунингиз анча оғир кечиши кутилмоқда. Лекин афсусда қолмайсиз. Қийналганлар, ёрдамга муҳтожларнинг ҳожатини чиқаришингиз сизга бир олам завқ ва ташаккурлар ёғилишини таъминлайди. Янги ишга ўтаётганлар бўлса, дастлабки кунлар учун пухта тайёргарлик кўришларига тўғри келади. Айниқса, ташқи кўринишингизга алоҳида эътибор қаратинг. Бугун уй олди-сотдиси, автомобил таъмири каби амаллар муваффақиятли якун топади.\n21 августда аксарият дўстларимиз кўпроқ йўл юришлари мумкин. Кимдир шахсий иш билан, кимдир саёҳат баҳонасида йўлга отланади. Йўлда ажойиб инсонлар билан танишишингиз кутилади. Оиласизларнинг баъзилари эса шу сафар баҳонасида ўзига бир умрлик йўлдош топишлари ҳам ҳақиқатдан узоқ эмас. Сиз тафаккурни четга суриб, туйғулар домига тушинг. Ана шунда муҳаббат бобидаги энг эзгу ниятларингиз вожиб бўлади. Моддий жиҳатдан бугун муаммо бўлмайди.\nКун бошландими, кўз очилдими, демак, одам боласи бошдан оёққача яна муаммолар, ташвишларга кўмилади. Аммо сира чўчиманг. Худо ишларингиз ўнгидан келишида албатта ёрдам беради. Яхши ниятли бандаларини ҳеч қачон ноумид қўймайди. Куннинг иккинчи ярмида профессионал касбингиз билан боғлиқ қўнғироқларни қабул қилиб оласиз. Дам олиш кунидан фойдаланиб шахсий юмушларни бажариб олишингиз учун имкониятларнинг чеки йўқ.\n21 август куни катта пул топиш илинжида ўзингизни ўтдан чўғга уришингиз нотўғри бўлади. Барибир худо берганидан ортиғини топа олмайсиз. Яхшиси, рўзғордаги юмушларни адо этиш билан банд бўлинг. Оиладагилар билан мулоқот қилинг. Айримларни тушдан кейин яқин дўстлардан бири сайру саёҳатга таклиф этиши мумкин. Сайр-у саёҳатингиз албатта ёқимли, омадли кечади. Шу кунларда ҳаво ўзгарувчанлиги сурункали хасталикка йўлиққанларни бироз безовта қилиши мумкин. Бунинг олдини олинг.\nШахсий ҳаётингиз бугун эҳтиросли ва ҳаяжонли лаҳзаларга бой бўлиши кутилмоқда. Албатта, бунинг орасида катта жанжаллар ҳам кўрингандек бўляпти. Шунинг учун энг маъқули ишга шўнғинг. Қанақа иш бўлишидан қатъи назар барибир чалғитади. Молиявий муаммоларни ёлғиз ўзингиз, ўз куч ва имкониятларингиздан келиб чиқиб ҳал этишингиз керак бўлади. Бу соҳада ҳеч ким сизга ёрдам кўрсатмоқчи эмас. Кечқурун ўзингизни ёмон ҳис эта бошласангиз, дарров чорасини кўринг.\n21 августда тоғ эчкиси буржи остида туғилганларнинг айримлари йўқ жойдан жанжал чиқаришга урина бошлашлари мумкин. Аммо айтинг, шунча агрессияни қаердан олдингиз? Ёки ёмон туш кўрдингизми? Балки табиат қўйнида дам олиб қайтишингиз лозимдир? Ҳа, аниқ, сиз дам олишингиз керак. Ёлғиз қолинг. Севимли хоббиларни ёдга олинг. Пулдан сира ташвиш чекманг. Заҳирадаги пулларингиз ҳали анча вақт корингизга ярайди.\nГазланган, муздек ичимликлар ичишингиз тавсия этилмайди.\nЭрта тонгданоқ сизга фавқулодда сердаромад ишлар таклиф эта бошлашади. Ёрқин ҳодисаларга гувоҳ бўласиз. Куч ва имкониятларни тежашга ҳаракат қилинг. Олдинда сизни жуда улкан режаларни ҳақиқатга айлантириш вазифаси кутади. Моддий аҳволингиздан хавотир олмасангиз ҳам бўлади. Кўнгилдагидек кечади. Кечқурун хонадонингизга кутилмаган меҳмонлар ташриф буюриши кутилади. Агар меҳмонга яқин дўстларингиз келса, ростакам хурсандчиликлар бошланган бўларди.\n21 август куни характерингизда ёрқинлик кўзга ташлана бошлайди. Арзимас гапдан хурсанд бўла бошлайсиз. Кимлар биландир ҳазил-мутойиба қилгингиз келади. Умуман, мамнунлик учун интила бошлайсиз. Молиявий муаммоларни ижобий ҳал этишда фақат ўзингизга суянишингиз лозим бўлади. Қарз олиш ҳақидаги хаёлларни миянгиздан чиқариб ташланг. Бугун ҳар қандай кўринишдаги сафар муваффақиятли кечади.\n23-08-2018, 23:50, Ҳаёт тарзи\nМунажжимлар башорати: 30 август куни юлдузлар сизга нималарни ваъда қилмоқда?..\n29-08-2017, 23:22, Ҳаёт тарзи\nЯнгиликлар » Ҳаёт тарзи » Мунажжимлар башорати: 21 август куни юлдузлар Сизга нималарни ваъда қилмоқда?


жинсий aлоқaгa хоҳиш » JINSIY ALOQA\nHome » Jinsiy aloqa » жинсий aлоқaгa хоҳиш\nжинсий aлоқaгa хоҳиш (жинсий майл, либидо)\nЖинсий алоқага хоҳиш (либидо) — жинсий aлоқaгa хоҳиш, эҳтиёж, рaғбaт, интилиш, инсондaги жинсий инстинктлaрнинг кўриниши, нaслдaн нaслгa ўтиб келaдигaн туғмa мехaнизмлaр тўплaми.\nУ болa бaлоғaтгa етиш дaвридa пaйдо бўлиб, кейинчaлик қaриликдa жинсий функциялaр сўниши нaтижaсидa секин-aстa йўқолиб кетaди.\nҲaйвонлaрдa жинсий инстинкт бутунлaй биологик турни сaқлaб қолишгa, яъни aвлод қолдиришгa қaрaтилгaн бўлсa, инсондa жинсий хоҳиш ўзининг биологик хaрaктерини aнчaгинa йўқотиб, фaрзaнд қолдириш билaн биргa кўпроқ лaззaтлaнишгa aлоқaдор бўлиб қолгaн.\nЖинсий хоҳишни қондириш жaрaёни доимо мaълум бир мaқсaд (лaззaтлaниш ёки фaрзaнд қолдириш)гa қaрaтилгaн, онгли рaвишдa бaжaрилaдигaн фaолият тaриқaсидa ўтaди. Инсондa жинсий хоҳиш кишининг иродaси, онгигa итоaт этaди.\nжинсий aлоқaгa хоҳиш давом етамиз 🙂\nЖинсий хоҳиш эндокрин безлaр тизими — гипофиз бези, мояк (эркaклaрдa), тухумдон (aёллaрдa), буйрaк усти безлaри, қaлқонсимон без вa бундaм тaшқaри бош миядaги бир нечa тузилмaлaрнинг фaолиятигa, қондaги мaълум бир гормонлaрнинг миқдоригa, шунингдек ҳaёт дaвомидa шaкллaниб борaдигaн шaртли рефлекслaргa боғлиқдир.\nЭркaклaрдa жинсий хоҳишнинг ўзгaриши жинсий фaолликнинг ҳaммa кўринишлaригa — эрекция, эякуляция вa оргaзмгa тaъсир кўрсaтaди.\nЖинсий фaоллик жинсий ҳaёт дaвридa aввaло инсоннинг индивидуaл хусусиятлaри (ёши, жинсий хоҳиши вa бошқaлaр)гa қaрaб, ҳaр хил дaрaжaдa бўлaди. Ҳaр бир инсоннинг етуклик дaвридa ўз жинсий фaоллик мaроми, меъёри ёки дaрaжaси қaрор топaди.\nУ жинсий aлоқa қилиб, нaфсини қондиргaч, одaтдa жинсий хоҳиш босилиб, сўнг aстa-секин кучaя борaди вa нaвбaтдaги aлоқaдaи сўнг янa босилиб қолaди.\nБирор сaбaб туфaйли (мaсaлaн, сaфaргa кетиш, жуфтидaн aжрaлиш вa ҳ. к. ) одaт бўлиб қолгaн жинсий фaоллик мaроми бузилсa, жинсий хоҳишни мaжбурaн тийиб туриш нaтижaсидa кўнгилгa ҳaр хил тaъсир қилaдигaн турли ўзгaришлaр пaйдо бўлиши мумкин.\nБу ўзгaришлaрнинг қaнчaлик сезилaрли бўлиши инсоннинг ёши, жинсий хоҳишининг дaрaжaси, мижози вa бошқaлaргa боғлиқ. Жинсий хоҳишни мaжбурaн тийиб туриш одaтдa неврозсимон ўзгaришлaр: уйқу бузилиши, кишининг тaжaнг бўлиши, жинсий мaвзудaги гaплaргa кўпроқ эътибор бериши вa ҳ. к. лaрдa нaмоён бўлиб, мaълум муддaтдaн кейин оргaнизм янги ҳолaтгa мослaшгaч, ўтиб кетaди.\nБундa эркaклaрдa бўлиб турaдигaн эҳтилом ўзигa хос физиологик ҳимоя мехaнизми бўлиб хизмaт қилaди. Эҳтиломдaн сўнг одaм енгил тортaди.\nҲaр бир кишининг жинсий ҳaёти ҳaр хил бўлиб, у кўпгинa оШшлaргa — жинси, ёши, туғмa ирсияти, қондaги гормонлaри, aсaблaри, шaхснинг индивидуaл хусусиятлaригa боғлиқдир.\nБир киши учун жинсий ҳaёт меъёр бўлиб ҳисоблaнгaн миқдор бошқa одaм учун бўлиши мумкин бўлмaгaн, одaтдaн тaшқaри нaрсaдек кўриниши мумкин. Кўпгинa инсонлaр жинсий ҳaёт меъёрлaри тўғрисидa нотўғри фикрлaрдa юришaди.\nНaтижaдa ўзлaри соғлом бўлсaлaр-дa, мендa сексуaл кaмчилик ёки ўзгaришлaр бор, деб ўйлaб юришaди. Жинсий ҳaётнинг жaдaллиги, яъни жинсий aлоқaлaрнинг қaнчaлик тез-тез бўлиб туриши инсоннинг ёши, сaломaтлиги, туғмa хусусиятлaри, турмуш шaроитлaри, олгaн тaрбияси вa ҳ. к. лaргa боғлиқ.\nШуни билиб қўйиш керaкки, 25-40 яшaр эркaклaр учун бир ҳaфтaдa 2-3 мaртa жинсий aлоқa қилиш меъёр ҳисоблaниб, aйримлaргa шу ҳaм кўпдек кўринaди.\nAммо бaъзи эркaклaр учун ҳaр куни жинсий aлоқa қилиш ҳaм мaлоллик келтирмaйди. Демaк, меъёр тушунчaси нисбий бўлиб, ҳaр бир эркaкнинг ўз нормaси бўлaди. Aгaр aлоқaдaн кейин эркaк ўзини яхши ҳис қилсa, бу унинг соғлигигa сaлбий тaъсир кўрсaтмaсa, ҳолдaн тойдириб қўймaсa, кейинги кун иш фaолиятигa ёмон тaъсир қилмaсa, жинсий aлоқaгa янa эҳтиёж сезсa, ундa эҳтиёжигa қaрaб дaвом эттирaвериши мумкин. Лекин,ҳaдцaн ошиш ёмон оқибaтлaргa олиб келиши мумкинлигини эсдaн чиқaрмaслик керaк.\nЕтук сексуaллик дaври деб ҳисоблaнaдигaн 27-50 яшaрлик пaйт жинсий фaолликнинг етaрличa текис бўли- ши билaн хaрaктерлaнaди. 50 ёшдaн кейин эсa жинсий фaоллик aстa-секин пaсaйиб, жинсий ҳaёт секин-секин сўниб борaди.\n« ЭРЕКЦИЯ ХАКИДА\nJINSIY ALOKA NIMA »


Канн кинофестивали мукофотлари совриндорлари номлари маълум бўлди\n08:58 / 25.05.2015\nФранциянинг Канн шаҳрида 13-24 май кунлари дунёдаги энг нуфузли кинофестиваллардан бири – “Олтин пальма шохи” фестивали 68-чи маротаба бўлиб ўтди. Фестивалнинг асосий танловида 19 та тўлиқ метражли фильм иштирок этди. Умумий ҳисобда фестивалда 600 та фильм намойиш этилди.\nФранциялик режиссёр Жак Одиярнинг “Дипан” фильми Канн фестивалининг бош мукофоти билан тақдирланди.\nМукофотни жюри раислари – ака-ука режиссёрлар Жоэл ва Итан Коэнлар топширишди.\nВенгриялик режиссёр Ласло Немешнинг “Саул ўғли” муҳимлиги бўйича 2-чи мукофотни – фестивал Гран-присини қўлга киритди.\nЖюри мукофоти грек режиссёри Йоргос Лантимоснинг “Лобстер” фильми учун берилди.\nЭнг яхши режиссура учун мукофотни тайванлик режиссёр Ю Сяосян “Қотил” фильми учун олди.\nИкки актриса – Руни Мара (“Керол”) ва Эмманюэль Берко (“Менинг қиролим”) энг яхши актриса мукофотини биргаликда баҳам кўришди. Франциялик актёр Венсан Лендон “Бозор қонуни” фильмидаги бош роли учун энг яхши актёр деб топилди.\nЭнг яхши сценарийнавис мукофотини Мишель Франко “Йилнома” фильми сценарийси учун олди.\nАли Дагернинг “Тўлқин-98” фильми энг яхши қиса метражли фильм деб топилди.\nСезар Аугусто Асеведа “Ер ва соя” фильми билан энг яхши дебют учун “Олтин камера” мукофотини қўлга киритди.\nХалқаро кинотанқидчилар уюшмаси жюриси мукофотини венгриялик режиссёр Ласло Немешнинг “Саул ўғли” фильми олди.


Соғлиқни сақлаш вазирлиги Адҳам Икромовнинг кейинги фаолияти ҳақида маълумот берди\n17:15 / 21.02.2017\n2009−2012 йилларда Соғлиқни сақлаш вазири бўлган, 2016 йил декабридан 2017 йил февралига қадар яна шу вазирликни бошқарган Адҳам Икромов бугундан Соғлиқни сақлаш вазирлиги тизимидан бутунлай кетди. Бу ҳақда «Кун.uz» сайтига вазирликдаги манба маълум қилди.\nУ вазирликда вазир ўринбосари сифатида фаолиятини давом эттириши ҳақидаги маълумот рад этилди.\nАдҳам Икромов 2012 йилдан буён бош вазир ўринбосари лавозимида фаолият юритиб, Вазирлар Маҳкамасининг Соғлиқни сақлаш, экология, атроф муҳитни муҳофаза қилиш, жисмоний тарбия ва спорт комплексини бошқариб келади. Эндиликда ушбу комплексдан Соғлиқни сақлаш бўйича бўлим чиқарилган.\nШунингдек, Соғлиқни сақлаш департаменти секторга айлантирилиб, бош вазир комплексига ўтган.\nАдҳам Икромов вазирлик


Экотуризмнинг янги йўналишлари\nЖиззах вилоятининг Арнасой кўли соҳилида сайёҳлар учун янги дам олиш масканлари – замонавий кемпинглар барпо этилди.\nХоразм ўзининг ноёб ва бетакрор тарихий обидалари билан дунё халқларини мафтун этиб келмоқда.\nВатанимиз сайёҳлик салоҳияти ва ҳуқуқий асослар\nМамлакатимизда ҳукм сураётган тинчлик ва фаровонлик сайёҳлик салоҳияти изчил ривожланишига кенг йўл очмоқда. Бугун Ўзбекистон тарихий ва маданий ёдгорликлар сони бўйича жаҳонда етакчи ўринларда туради. Бу Президентимиз Ислом Каримов раҳнамолигида туризмни ривожлантиришга алоҳида эътибор қаратилаётгани натижасидир.\nЎзбекистоннинг сайёҳлик салоҳияти Японияда намойиш этилмоқда\nЯпония пойтахти Токио шаҳрида 24 сентябрь куни очилган “JATA Tourism Expo Japan – 2015” халқаро сайёҳлик кўргазмасида Ўзбекистоннинг сайёҳлик салоҳияти кенг намойиш этилмоқда.\nЖаннатмонанд юртнинг мафтункор манзаралари\nЎзбекистон бетакрор табиати ва хушманзара масканлари, бой маданий мероси ҳамда ўзига хос урф-одат ва анъаналари билан хорижлик сайёҳларни ўзига мафтун этиб келмоқда.\nСайёҳлик борасидаги билимларни оширишга бағишланди\nПойтахтимизда туризм соҳаси, хусусан, меҳмонхона хўжалиги мутахассислари тайёрлашга ихтисослашган касб-ҳунар коллежлари ва олий ўқув юртлари ўқитувчилари учун семинар-тренинг бўлиб ўтди.\nСоғинтирадиган мўъжиза шаҳар\nЭнг улуғ, энг азиз айём – Ватанимиз мустақиллигининг 24 йиллик байрами шукуҳи кезиб юрган шу кунларда мамлакатимизга келаётган хорижлик сайёҳлар сони ҳам ортмоқда. Айниқса, Самарқанд, Хива, Бухоро, Шаҳрисабз каби қадимий шаҳарларимиз кўчаларида кўплаб сайёҳларни учратиш мумкин.\nМафтункор юртнинг жозибадор бренди\nЯқинда “Барселона” футбол клубининг моҳир ҳужумчиси Луиc Суарес билан боғлиқ қуйидаги хабар ижтимоий тармоқларда кенг муҳокама қилинди.\nЎзбекистондаги тинчлик ва барқарорлик халқингизнинг энг катта ютуқларидандир\nМамлакатимиздаги тарихий обидаларни, замонавий иншоотларни кўриш, халқимизнинг бетакрор маданияти ва анъаналари билан танишиш мақсадида юртимизга келган сайёҳларни кўплаб учратиш мумкин. ЎзА мухбирлари улардан айримларининг таассуротлари билан қизиқди.\nСайёҳлар учун кенг имконият яратилган\nЎзбекистон жаҳондаги сайёҳлик индустриясини жадал ривожлантириш имкониятлари юқори бўлган мамлакатлар сирасига киради.\nМузейлар фаолияти такомиллашмоқда\nНукусда “Музейлар бошқарувида ўқув дастурларини амалга ошириш” мавзусида семинар бўлиб ўтди.\nДам олувчилар учун танлаш имконияти\nПойтахтимизда “Дам олиш дунёси” халқаро Ўзбекистон сайёҳлик кўргазмаси бошланди\nҚашқадарёда Ўзбекистон Республикаси Маданият ва спорт ишлари вазирлиги, “Ўзбекмузей” жамғармаси, ЮНЕСКО ишлари бўйича Ўзбекистон Республикаси Миллий комиссияси ҳамкорлигида музейлар бошқарувида ўқув дастурларини амалга ошириш масаласига бағишланган семинар бўлиб ўтди.\nБухорода музейлар бошқарувида ўқув дастурларини амалга ошириш масаласига бағишланган минтақавий семинар бўлиб ўтди.\nЎзбекистон сайёҳлик салоҳияти Берлинда намойиш этилмоқда\nГермания пойтахти Берлин шаҳрида ўтаётган “ITB Berlin – 2015” халқаро туризм кўргазмасида Ўзбекистон сайёҳлик салоҳияти ҳам намойиш этилмоқда.\nЎзбекистонда аёлларнинг оила ва жамиятдаги мавқеини юксалтиришга қаратилаётган эътиборга ҳавасим келди\n8 март – Халқаро хотин-қизлар куни арафасида ЎзА мухбири мамлакатимизда хотин-қизларга қаратилаётган эътибор, аёлларнинг жамиятимизда тутган ўрни ҳақида чет эллик мутахассислар, экспертлар ва сайёҳлар билан суҳбатлашди.\nМамлакатимиздаги тарихий обидалар, замонавий шаҳарлар, хушманзара табиат ва файзли гўшалар, қулай иқтисодий ва сармоявий муҳит хорижликларнинг эътиборини тортади. Юртимизга ташриф буюрган чет эллик сайёҳлар ва меҳмонлар буни алоҳида эътироф этади. ЎзА мухбири уларнинг айримлари билан суҳбатлашди.


Шайх Солиҳ Комил вафот этди / Ислом молияси\nHome ЯнгиликларЯнгиликлар\tШайх Солиҳ Комил вафот этди\nШайх Солиҳ Комил вафот этди\nУшбу муборак Рамазоннинг 25 куни замонавий Ислом молиясининг пешқадамларидан бўлган Солиҳ Абдуллоҳ Комил 79 ёшида вафот этди. У Саудия Арабистонилик миллиардер тадбиркор, Яқин Шарқдаги йирик “Ал-Барака” конгломерати асосчиси ҳисобланади. Йиллар давомидаги меҳнат ва сайъ-ҳаракатлари сабаб, у кишини кўпчилик “замонавий Ислом молиясининг отаси” дея эътироф этади.\nШайх Солиҳ 1969 йилда кичик тадбиркорлик корхонаси ташкил қилиб иш бошлаган бўлса, ҳозирда ушбу корхона 40 дан ортиқ мамлакатида фаолият олиб борувчи йирик конгломератга айланган. “Ал-Барака” гуруҳи сўнгги йиллар мобайнида Саудия Арабистонининг 100 та энг йирик корхоналари рўйхатида 5-ўринни эгалаб келмоқда.\nШунингдек, Шайх Солиҳ Баҳрайнда жойлашган Ислом банклари ва молия муассасалари умумий кенгашининг ва Жидда савдо палатининг раиси сифатида фаолият юритган. Ал-Барака гуруҳи ва савдо палатасининг раиси сифатида Саудия Арабитонидаги йирик портлар, эркин иқтисодий ҳудудлар, темир йўллар, замонавий аэропортлар қурилишида фаол иштирок этган.\nУ Ислом ҳамкорлик ташкилотига аъзо мамлакатлар орасида савдони ривожлантириш учун катта ҳисса қўшган, ҳамда хайрия ва Ислом динининг ижтимоий-иқтисодий қўллаб қувватлаш усулларини ривожлантириш тарафдори бўлиб ҳаракат қилган инсон эди. Хусусан, Саудия Арабистонида 1 триллион риёл (бу 266 миллиард АҚШ долларига тенг) закот йиғиш имконияти борлиги ва бу билан кўплаб ижтимоий муаммоларни ҳал қилиш мумкинлигини таъкидлаган. “Закот тўлашдаги иқтисодий ҳикматни тушунишимиз лозим. Агар закотни тўғри йиғиб, тўғри сарф қилишни йўлга қўйганимизда эди, иқтисодий ҳолатимиз сезиларли даражада яхшиланган бўларди”, – деган эди Шайх.\n“Аллоҳ бирор бандасини яхши кўрса, унга берадиган яхшиликлардан бири солиҳ фарзандлардир, алҳамдулиллаҳ, Аллоҳ менга бу неъматни берди”, – деганди Шайх.\nШайх Солиҳ Абдуллоҳ Комилни Аллоҳ ўз раҳматига олган бўлсин. Омин!\nЗакотИслом банкиислом ижтимоий молиясиИслом молияси


Ўзбекистонда бир йилда бир марта қулоқлар роҳат оладиган кун ёки... - BBC O'zbek\nЎзбекистонда бир йилда бир марта қулоқлар роҳат оладиган кун ёки...\nАссалому алайкум Би-би-си мухбирлари!\nМен бугун Ўзбекистон конституциясининг 18 йиллиги нишонланаётган кунда сизларга хат ёзишдан мақсад шу мамлакатимизнинг бош қомусида белгиланган ҳақ-ҳуқуқлардан биз қандай фойдаланаётганимиз ҳақида. Мана сизлар кеча Ўзбекистондаги "Ижтимоий фикр" деган ташкилот ўтказган сўровдан олинган рақамларни эфирга бердинглар. Аҳолининг 95 фоиздан ортиқроғи ўзларининг бош қонундаги ҳуқуқ ва эркинликларидан амалда баҳраманд бўлаётган экан, дединглар.\nГапнинг очиғини айтсам, Ўзбекистонда ҳеч ким бу ташкилотнинг ишига, гапирган гапига ишонмайди. Қани биттаси айтсин-чи, ким сўров ёзилган варақага юрак ютиб, ўзининг норозилигини ёза олади? Ёзса, ўша куниёқ ишдан, ишсиз бўлса маҳалласидан қувилади. Шунақа экан, бу ташкилот ўтказган сўровга одамлар дилидагини эмас, тилидагини айтади, холос.\nКеча телевизорда президент сўзлаган нутқни кўрсатишди. Мана, президент биз аёллар ҳақида қандай жўшиб гапирди. "Бизга электр бераётган мана бу нур керак эмас, аёллар бераётган нур ҳам етади," деб айтди. Лекин муҳтарам президентимиз ўзбек аёлларининг бағри-дили қамалиб ётган, ишсиз, умидсиз, бегона юртларда мардикорлик қилиб юрган, йиллаб ўликми-тирикми хабари бўлмаган фарзандлари доғида аллақачон нур таратмай қўйганидан хабарлари бормикин?\nПрезидентимиз аёлларга, айниқса, ёш оналарга кўрсатилаётган ғамхўрликлар, сарфланаётган миллионлаб пуллар ҳақида гапирди. Бироқ чўнтагига пул қистирмасангиз, нигоҳини ҳам кўтармайдиган дўхтирлар, аёлларнинг мажбуран ёки ўзига айтмасдан бичиб, умуман фарзанд кўрмайдиган қилиб қўяётганларидан хабари бормикин?\nБиз каму кўстсиз фаровон ҳаётни фақат ўзбек каналларида кўришга, биз учун яратилган дунёда энг олди шароитларни бир йилда бир марта Конституция куни президент оғзидан эшитишга кўникиб бўлдик. Конституция куни биз учун бир йилда бир марта ўзимизда йўқ нарсаларни бор деб тасаввур қилиш, айни пайтда ичимизда йиғилиб қолган аламларни яқин бир кимимизга тўкиб солиш куни бўлиб қолди.\nЛекин бу гал мен ўзимни қийнаган саволларни сизлар билан баҳам кўришга аҳд қилдим. Авваллари президентнинг нутқини, жон куйдириб гапирган гапларини эшитиб, бу қадар самимий ғамхўрликдан баъзан кўзимга ёш ҳам келарди. Лекин кеча қуруқ истеҳзодан бошқа нарса йўқ эди. Нега?\nКонституциямизда фуқаролар мамлакат ҳудудида эркин ва хоҳлаган жойида яшаши мумкин деб қўйибди. Лекин вилоятликлар учун пойтахт Тошкентга келиш қанчалик бошоғриқ эканини биласизми. Шу кунларда одамларни уйма-уй текшириб, доимий рўйхати йўқларни қувғин қилмоқда.\nКонституциямизда ўқиш ва билим олиш учун барчага тенг шароит кўзда тутилган. У ҳолда президентнинг ҳар йили қанча бола ўқишга кириши ҳақида фармон чиқариши-чи? Ахир бу фармонда белгиланганидан ташқари битта ҳам бола ўқишга киритилмасин дегани-ку!?\nДугонам олийгоҳлардан бирида дарс беради. Ўзбекистонда ёшлар сони кўп, лекин бошқа мамлакатларга қараганда ўқув юртлари анча кам бўлгани учун ҳар битта ўрин учун мислсиз кураш кетади. Охир-оқибатда таниши ва пули кўплари ютиб чиқади. Кириш тестларидаги баллар сунъий равишда ошиб кетганки, агар бу балларга ишонилса, ўзбек талабалари дунёдаги энг ақллилар сирасига киради. Талаб шу даражада юқори экан, олийгоҳлар кенгайтирилсин, хусусийлари очилсин. Фарзандларимиз Россияга бориб, кўча супургандан кўра, инженер, техник ва ё доктор бўлиб ишлагани яхши-ку.\nЎзбекистоннинг ерости бойликлари билан тинимсиз мақтанамиз, конституцияда ҳам бу умуммиллий бойлик экани айтилган. Бироқ қанча олтин, нефт ва газ қазиб олингани ва қанча сотилгани бирор марта халққа айтилмаган.\nКатта муаммоларни айтиб нима қиламан, энг кичиги бўлган пластик маошлар-чи? Маошимизни мажбуран пластикка ўтказиш қайси қонунда белгиланган. Нақд пул керак бўлса, бировларга ялиниб-ёлвориб, камида 10 фоиз қолдириб пул қилиб оламиз. Вилоятларда пластикдаги пулни нақдига айлантириш учун 20 фоиз ҳақ берилар экан. Пластикка 200 минг сўм маош оладиган ўқитувчи қариндошим уни нақд пулга айлантириш учун 40 минг сўмини кимгадир қолдирар экан, йўқса дўкондан пўпанак босган макарон ва мита тушган гуручни бозор нархида олишга мажбур бўлади. Ғирт қароқчилик эмасми бу?\nПрезидентимиз Ўзбекистон конституциясига бутун жаҳон ҳамжамияти ҳавас билан қараши, кўпларга ўрнак бўлиши ҳақида гапирди. Лекин оддий одамларга келганда бу қонун иш бермаса, унинг дунёга донғи кетганидан не наф?\nАлбатта, қонунларда белгиланган ҳуқуқларни талаб қилишимиз керак, лекин бугунги Ўзбекистон шароитида бунга кимнинг юраги бетлайди. Сизни сумкангиз катта бўлгани учун ёки вилоятдан келганингиз учунгина тўхтатган милиционерга конституцияда белгиланган ҳуқуқингизни эслатсангиз устингиздан кулади. Камига бор-будингизни шилиб, Панелнийга (Қўйлиқдаги шахси номаълум кишиларни вақтинчалик ушлаб туриш ҳибсхонаси) тиқиб қўяди. Бу гапларни ҳаводан олиб эмас, уйимда ишлаган сувоқчи усталар ҳаётидан олиб айтяпман. Уларнинг ўз ватанида туриб "ҳатто Россияда бу ердагидан кўра ишлаш осонроқ" деган гаплари ёдимда турибди.\nКеласи йил "Кичик бизнес ва тадбиркорлик" йили деб эълон қилинди. Аввалги йиллар тажрибасидан келиб айтиш мумкинки, амалдорларнинг кафти қичий бошлади бугундан, пул келади-да уларга. Тадбиркорман дегани давлат солиғидан ташқари бошқа "солиқларни" ҳам тўлаши керак-да.\nКонституция куни расмийлар томонидан берилган навбатдаги дам олиш кунларидан бирига ўхшайди, холос. Лекин бошқача бўлишини чин дилдан истардик. Бу кун бир йилда бир марта фақат қулоқлар роҳат оладиган ўткинчи бир кун бўлиб қолмаслигини чин дилдан хоҳлардик.\nҲурмат билан ўзбекистонлик мухлисангиз.


Очилбой Раматов «Ўзбекистон темир йўллари» раислигидан кетди. Унинг ўрнига янги раҳбар тайинланди – КУН УЗ\nГлавная / Жамият / Очилбой Раматов «Ўзбекистон темир йўллари» раислигидан кетди. Унинг ўрнига янги раҳбар тайинланди\nОчилбой Раматов «Ўзбекистон темир йўллари» раислигидан кетди. Унинг ўрнига янги раҳбар тайинланди\nanvarj63 05.02.2019\tЖамият Comments Off on Очилбой Раматов «Ўзбекистон темир йўллари» раислигидан кетди. Унинг ўрнига янги раҳбар тайинланди 38 Показы\nҲукумат қарори билан Хуснутдин Нуруддинович Хасиловга «Ўзбекистон темир йўллари» акциядорлик жамияти бошқарувининг раиси вазифасини бажариш юкланди. Бу ҳақда Адлия вазирлигининг телеграмдаги «Ҳуқуқий ахборот» канали хабар бермоқда.\nХуснутдин Хасилов шу кунга қадар «Ўзбекистон темир йўллари» АЖда Бош менежер лавозимида фаолият кўрсатиб келаётганди. У энди 2002 йилдан буён «Ўзбекистон темир йўллари» бошқарув раиси сифатида ишлаб келган Очилбой Раматов ўрнини эгаллайди.\nБундан аввалроқ Очилбой Раматов президент фармони билан бош вазирнинг биринчи ўринбосари – Транспорт вазири лавозимига тайинланганди.\n2019 йилдан Ўзбекистонда давлат бошқаруви тизимини ислоҳ қилиш доирасида бош вазир ўринбосарлари сони оптималлаштирилди ва бош вазир ўринбосарларининг бир вақтнинг ўзида муайян идорага раҳбарлик қилиш амалиётини бекор қилинди. Президент қарорига биноан бош вазир ўринбосарлари хўжалик жамиятлари ва компаниялар, шунингдек, давлат улушига эга бўлган бошқа ташкилотлар фаолияти устидан бир вақтнинг ўзида раҳбарлик қилишига йўл қўйилмаслиги белгиланди. Шу туфайли Очилбой Раматов «Ўзбекистон темир йўллари» раҳбарлигини тарк этди.\nХуснутдин Хасилов (микрофон тутган)\nХуснутдин Хасилов 1970 йилда Тошкент вилоятида туғилган, 1992 йилда Тошкент темирйўл муҳандислари институтини инженер-механик мутахассислиги бўйича тамомлаган. Меҳнат фаолиятини 1992 йилда «Ўзинтерсервис» қўшма корхонасида тармоқ бошлиғи сифатида бошлаган. 1999-2002 йиллар «Ўзтемирюлмаштаъмир» унитар корхонасида турли лавозимларда ишлаган. 2002-2008 йиллар стратегик ривожланиш бошқармаси бошлиғи, бир вақтнинг ўзида «Ўзбекистон темир йўллари» ДАТК бош менежер – бош муҳандисининг ўринбосари лавозимида ишлаб келган. 2011 йилда «Ўзбекистон темир йўллари» ДАТК бош менежер – бош муҳандиси лавозимига тайинланган. 2014 йилда Ўзбекистон Республикаси Вазирлар Маҳкамасининг Департамент мудири лавозимига тайинланган. 2016 йил 1 апрелдан Ўзбекистнон Республикаси Вазирлар Маҳкамасиинг 97-сонли қарорига мувофиқ «Ўзбекистон темир йўллари» Акциядорлик жамиятининг бош менеджер – бош муҳандиси лавозимида ишлаб келаётганди.\nПред. Ўзбекистонда Энергетика вазирлиги иш бошлайди. Унга вазир ҳам тайинланди\nСледующая Азиз Турғунбоев ишининг беш фигуранти футболдан вақтинча четлатилди


Бош вазир ёшлар муаммоларига бағишланган видеоселектор ўтказди\nБош вазир ёшлар муаммоларига бағишланган видеоселектор...\n25.06.2018 22:21 0 2926\nБугун, 25 июнь куни Вазирлар Маҳкамасида Ўзбекистон Бош вазири Абдулла Арипов бошчилигида видеоселектор йиғилиши бўлиб ўтди. Йиғилишда мамлакатимизда ёшларга оид давлат сиёсати доирасида қилинаётган ишлар, 30 июнь куни нишонланадиган «Ёшлар куни»ни муносиб кутиб олиш каби масалалар муҳокама қилинди.\nЙиғилишда иштирок этган «Xabar.uz» мухбирининг маълум қилишича, Бош вазир Абдулла Арипов Президент Шавкат Мирзиёев томонидан Ўзбекистон ёшларининг муаммолари, бу борада ечимини кечиктириб бўлмайдиган масалаларга ҳамиша эътибор қаратиб келаётгани, бу орқали барча раҳбарларга сабоқ бераётганига алоҳида тўхталиб ўтган.\n«Биргина мисол ўтган бир йил ичида мамлакатимизда, ёшларга оид давлат сиёсати самарадорлигини оширишга қаратилган, Ўзбекистон Республикаси Президентининг 3 та фармони ва 5 та қарори, Вазирлар Маҳкамасининг 16 та қарор ва 4 та фармойиши қабул қилинди. Муҳтарам Президентимиз ташаббуси билан юртимизда турли соҳа ва тармоқларда юксак натижаларга эришаётган йигитларимизни муносиб тақдирлаш мақсадида «Мард ўғлон» давлат мукофоти таъсис этилди. Жамоат ишларида фаол ишлаб келаётган ёшлар «Келажак бунёдкори» медали билан тақдирланадиган бўлди.\nЁш оилаларимизнинг уй-жойи ва маиший шароитини яхшилаш мақсадида 2018–2021-йилларга мўлжалланган «Ёшлар уйлари»ни барпо этиш дастури тасдиқланди. Бунга кўра 8000 нафардан ортиқ ёш оилалар уй-жойга эга бўлишади. Қани айтинг-чи, қачон биз ёшларга бу қадар ёшларга имконият ва шароит яратиб, юксак этибор кўрсатганмиз?!\nЁшларга эркин таълим олиб, ўз билим ва кўникмаларини шакллантиришига шарт-шароит яратиш мақсадида, Ўзбекистон журналистика ва оммавий коммуникациялар университети, Термиз давлат университетининг Денов филиали, Тошкент давлат техника университетининг Олмалиқ филиали, Тошкент тиббиёт академиясининг Термиз филиали ташкил этилди», — деб айтди Абдулла Арипов.\nЎзбекистон Бош вазирининг маълум қилишича, яқинда Ўзбекистонда дунёдаги энг машҳур бўлган Москва муҳандислик-физика институтининг филиали очилиши кутилмоқда. «Ўзбекистон раҳбари қайси давлатга расмий ташриф билан бормасин, бу ердаги энг машҳур олий таълим муассасаларининг филиалларини Ўзбекистонда очишга катта этибор қаратиб келади. Очиғини айтадиган бўлсак, Москва муҳандислик-физика институти ҳам унча-мунча давлатда филиалини очавермайди. Бу ҳам бўлса, давлатимиз раҳбарининг саъй-ҳаракатлари маҳсулидир», дея таъкидлаган Абдулла Арипов.\nЭслатиб ўтамиз, Президент Шавкат Мирзиёевнинг қарорига асосан 30 июнь Ўзбекистонда «Ёшлар куни» этиб белгиланган эди.\nЁшлар иттифоқи Абдулла Арипов ёшлар куни\nЖамият 15/02, 11:35\nИжтимоий сўров: Ёшлар иттифоқига қандай таклифларингиз бор? (видео)\nМаданият 16/02, 10:06\nБугун ғолиб аниқланади. «Спарк» кимга насиб этади? (фото)\nЖамият 16/02, 20:38\n«Ёш китобхон» аниқланди. «Спарк» ўз эгасини топди!


Bosh sahifa / Yangiliklar / Бухородаги ёшлар имтиёзли кредитлар ҳисобига тадбиркорликни йўлга қўйган маҳалладошларидан ўрнак олмоқдалар\nКуни кеча Бухоро шаҳри ва Когон туманидаги маҳаллаларда ўтказилган ана шундай учрашувлар сайлга айланиб кетди.\n- Ҳовлимиздаги томорқада имтиёзли кредит ҳисобига иссиқхона ташкил қилганимизга ҳали кўп бўлгани йўқ, - дейди Бухоро шаҳридаги “Отбозор” маҳалла фуқаролар йиғини “Калтаробод” қишлоғида истиқомат қилиб келаётган Бешим ака Ҳақкашев. - Эрта баҳорда фарзандларим билан 7 сотихли иссиқхонада помидор кўчатларини ўтқазган эдик. Айни пайтда кўчатларимиз баравж ривожланиб, ҳосилга ҳам кирган. Ниятимиз шу мавсумда иссиқхонамиздан 50 миллион сўм даромад кўриш.\nБешим ака хонадонига келган аёлларга помидорни парваришлаш технологияси, уни вақтида суғориш, ўғитлаш борасидаги тажрибалари ҳақида гапириб берди.\nкунига тикувчиликдан 100 минг сўм даромад топяпти\n“Отбозор” маҳалласи ёшларидан бири Дилноза Ҳамроева ҳам тижорат банкининг 8 фоизли имтиёзли кредит маблағи ёрдамида тадбиркорлик фаолиятини бошлаганлардан. Шу боис, кўпчилик унинг ҳам бу борадаги дастлабки қадамлари билан қизиқишди.\nИшчи гуруҳи аъзолари йиғилганларга ушбу тадбиркор мисолида имтиёзли кредит маблағларини олиб, уларга оилавий бизнесларини йўлга қўйишларида ҳар томонлама кўмак беришга тайёр эканликларини билдирдилар.\nУчрашув шу ерлик Мансуржон Жўраев учун эсда қоларли воқеликка айланди, десак, муболаға бўлмайди. Тўғрироғи, у ўзи ўйлаб юрган бир неча йиллик режасини амалга ошириш имкониятини қўлга киритди.\n- Ишчи гуруҳи менга 30 миллион сўмлик имтиёзли кредит маблағини олиб, уйда туяқушчилик фаолиятини йўлга қўйишим учун керакли ҳужжатларни расмийлаштириб бердилар, - дейди Мансур Жўраев. – Мени қувонтиргани,\n4-сектор масъул ходимлари ортиқча расмиятчиликни йиғиштириб қўйиб, шу куннинг ўзида Африка туяқушларини парваришлаш фаолияти билан шуғулланиб келаётган таъминотчи корхонасига мени олиб бордилар ҳамда\n10 дона туяқуш жўжалари ва унинг озуқасини арзон нархларда харид қилиб бердилар.\nКогон туманидаги “Ҳукуматобод” қишлоғи аҳолиси билан ушбу ҳудудда яшовчи Сайфиддин Ҳожиевнинг хонадонидаги учрашув ҳам самарали бўлди.\nДастлаб йиғилганлар Сайфиддин Ҳожиевнинг хонадонидаги томорқани кўздан кечирдилар. Айтиш жоизки, мазкур хонадондаги иссиқхона ҳам хонадон эгаларига таъминотчи корхоналар томонидан қуриб берилганидан сўнг, керакли ҳужжатлар ортиқча оворагарчиликларсиз маҳалланинг ўзида расмийлаштирилган.\n- Оила аъзоларимиз билан ушбу томорқада қад ростлаган иссиқхонада помидор кўчатларини парваришлаяпмиз, - дейди Сайфиддин Ҳожиев.\n- 2 ойдан зиёд вақт давомида бизнинг бу борадаги тажрибаларимиз анчагина ортди. Тўғриси, давлатимизнинг аҳолига бундай ғамхўрликларини тагида катта маъно ётибди. Негаки, ушбу молиявий кўмак орқали ҳар бир оилада тадбиркорлик йўлга қўйилса, турмушимиз бундан ҳам яхши бўлади.\nТаъкидлаш лозим, “Ҳар бир оила – тадбиркор” давлат дастури асосида имтиёзли кредитлар олиш юзасидан олиб борилаётган тарғибот ишлари “Ҳукуматобод” қишлоғидаги 2 нафар ёшнинг ҳам тадбиркорлик ташаббусларини амалга оширишга туртки бўлди.\n- Қишлоғимизда гўзаллик салони йўқлигини ҳисобга олиб, мазкур йўналишда тадбиркорлик фаолиятини йўлга қўйишни мақсад қилдик. Шу боис тадбирда иштирок этаётган сектор раҳбариятига мурожаат билан юзландим, - дейди Мухлиса Хасанова. – Тўғриси, ташаббусим зудлик билан амалга ошади, деб ҳеч ўйламагандим. Қизиғи, шу ернинг ўзида менга имтиёзли кредит олишим учун барча ҳужжатлар расмийлаштириб берилди. Энди таъминотчи корхона менга гўзаллик салони учун керакли жиҳозларни етказиб берса бўлди.\nМуҳаммадали Саъдуллаев эса паррандачилик тармоғи ёнига иссиқхона ташкил қилишни режалаштирди.\nУшбу тадбирда мазкур қишлоқ ёшларидан яна бири Шаҳло Субхонованинг ҳам омади юришди. У 4-сектор масъулларига ишга жойлаштириш масаласида мурожаат қилди ва тасодифни қарангки, унга “Ҳукуматобод” маҳалла фуқаролар йиғинидаги бўш иш ўрни таклифи маъқул бўлди.\nБугун ҳаётнинг ўзи ҳар биримиздан ишбилармоклик, тадбиркорлик қилиб даромад топиш, тадбиркорлик қилганда ҳам тасодифлар эмас, ақл ва уддабуронлик билан иш юритишни тақозо этмоқда. Қувонарлиси, “Ҳар бир оила – тадбиркор” давлат дастури фуқароларимизнинг ана шундай ташаббуслари ва мақсадларини рўёбга чиқаришда муҳим ҳуқуқий асос вазифасини ўтамоқда.\nШу ўринда муҳим факт. Жорий йилнинг ўтган даврида вилоятда “Ҳар бир оила – тадбиркор” дастури доирасида иш билан банд бўлмаган фуқароларга оилавий тадбиркорлик учун қарийб 58 миллиард сўмдан зиёд имтиёзли кредит маблағлари ажратилди.\nOrqaga Chop Etish 253 | 11-05-2019


Хоразмда замонавий иссиқхона\nС начала работы biznes-daily.uz 10 815 148\nГлавная "БИРЖА" Хоразмда замонавий иссиқхона\nХоразм вилояти Хонқа туманидаги “GARDENS KHOREZM” корхонаси томонидан бир йилда уч маротаба ҳосил олиш имконини берувчи йирик иссиқхона комплекси барпо этилмоқда. Юртимизда аҳолини йил давомида қишлоқ хўжалиги маҳсулотлари билан таъминлашга нима етсин. Ҳукуматимиз томонидан ҳудудларнинг ижтимоий-иқтисодий ҳолатини юксалтириш борасида белгиланаётган чора-тадбирларда иссиқхона хўжаликларини ривожлантиришга устувор аҳамият берилмоқда.\nХусусан, жорий йил 5 ноябрда Президентимиз бошчилигида мева-сабзавотчилик тармоғини янада ривожлантириш ва экспортни ошириш ҳамда аҳоли томорқаларидан самарали фойдаланишини таъминлаш масалаларига бағишланган видеоселектор йиғилишда ҳам замонавий ресурс тежамкор технологиялар асосида юқори сифатли рақобатбардош ва экспортбоп маҳсулотлар ишлаб чиқариш ҳажмини ошириш масаласига катта эътибор қаратилди.\nЭътиборлиси, бу борада Хоразм вилоятида ҳам кенг кўламда ишлар амалга оширилмоқда. Жумладан, Хонқа туманида барпо этилаётган замонавий типдаги иссиқхона комплекси бунга мисол бўла олади.\nДавлатимиз раҳбарининг ўтган йил ноябрь ойида Хоразм вилоятига амалга оширган ташрифи давомида тасдиқланган мазкур лойиҳа “GARDENS KHOREZM” корхонаси томонидан ишлаб чиқилган. Бир йилдирки, майдони 6 гектарни ташкил этувчи корхона қурилиши жадаллик билан олиб борилмоқда. Умумий қиймати 16,9 млн. еврога тенг бўлган лойиҳанинг қисқа муддатда ҳаётга татбиқ этилишида “Ўзсаноатқурилишбанк” акциядорлик тижорат банки томонидан катта молиявий мадад кўрсатиляпти.\nБанкнинг Германия Landesbank’и кредит линиясидан ажратилган 12,9 млн. евро миқдоридаги кредит ҳисобига корхонага Нидерландиядан автоматик ультра иқлим бошқарув тизимига эга иссиқхона комплекси келтириб ўрнатилди. Лойиҳа фойдаланишга топширилса, бир гектар майдонда 500 тонна маҳсулот етиштириш ҳамда бир йилда 3 маротаба ҳосил олиш имкони яратилади. Шунингдек, хонқалик юздан зиёд фуқаро доимий иш билан таъминланади. Қолаверса, йилига 3-4 млн. долларлик маҳсулот хорижий давлатларга ҳам экспорт қилинади.\nИссиқхонада ишчилар ва бошқа шахсларнинг кириб-чиқишида хавфли саналган турли касаллик ва микроблардан тозаловчи ускуналар ўрнатилган. Хўжаликда етиштирилган маҳсулотларни автоматик тарзда йиғиш, қадоқлаш ва юкларни сифатли қилиб жойлаштириш учун алоҳида сервис зоналари ташкил қилинган.\nИссиқхона ички ҳарорат йил давомида мавсум танламасдан бир хилда сақланиши учун корбонат ангидрид газида ишловчи совитиш ускунаси билан жиҳозланган. Ташқи қопламаси шиша ойнали эканлиги эса у ерга экилган кўчатларга кечаю кундуз бир хил ёруғлик етиб боришини таъминлайди.\nИлғор ва иннновацион технология асосида барпо этилаётган иссиқхонада ўсимликларни чанглатиш ҳам табиий усулда, яъни асаларилардан фойдаланган ҳолда бажарилади. Мутахассислар фикрича, бу усул маҳсулот етиштириш муддатини тезлаштириб, уларнинг экспортбоп бўлишига кафолат беради.\nУмуман айтганда, кейинги йилларда юртимизда иссиқхона хўжаликлари илмий ва индустриал асосда ривожланиб, муҳим саноат тармоқлари даражасига кўтарилди. Маҳсулотларнинг янги турлари яратилди, уларни озиқлантириш ва парваришлашда замонавий усуллар ишлаб чиқилди, чет давлатлардан илғор ва инновацион технологиялар келтирила бошланди.\nБугун Хонқадаги “GARDENS KHOREZM” корхонасининг замонавий типдаги иссиқхона хўжалиги иш бошлаш арафасида. У ишлай бошласа бозорларимизда мева-сабзавот ва полиз маҳсулотларининг мўл-кўллиги ҳамда нарх-наво барқарорлиги таъминланиб, ҳудуд агросаноатининг юксалишига муносиб ҳисса қўшилади.


Беҳбудий дейдилар… - zarnews.uz\n“ Боку ...ҳийла вусъат топиб, иморатлари беш-олти табақағача юксалибдур... Боку Русиянинг ободонлик жиҳатидан бешинчи шаҳри бўлиб, аммо мусулмон давлатлигининг кўплиги ила Русияда иккинчи шаҳардур. Чунончи, мунда юз милйўн сўмлик мулку сармояға доро (эга) бир неча мусулмонлар бўлуб, милйўн соҳиби мусулмонлар яна ортуқроқ...бўлуб шаҳарнинг аксари мулки мусулмонлар қўлидадур. Оллоҳ зиёда этсун! Бул шаҳарнинг еридан нафт (нефть. Барча изоҳлар бизники - Н.Р.), бошқа тил ила, олтун чиқур. Бу кун меҳнаткаш бир кишининг еридан нафт чиқса, эртаға милйўнчи оға бўлур...\n“Мўътабар садо” ва “Иқбол” жаридалари идоралари ҳамда муриди муҳтарамлари Ҳошимбек Вазируф ила Содиқийни зиёрат этдим. Идораларининг аҳволи зоҳириясини ниҳоятда танг ва машаққатда кўрдум... Бечора мудир ва муҳаррирларнинг бири қоронғу ертўлада, дигари (бошқаси) тор ва иссиғ бир дўконда мураттаблари (ходимлари) ила умр ўтказурлар эканким, манга кўб таъсир этди”.\n“... мунинг олти юз чақирими (Кавказ - Н.Р.) комилан мусулмон ерлари ҳам ниҳоятда манбит (кўкаламзор) ва аъло ерлардурким, арпадан шолиғача экилган ва аксарияти баҳорикори. Дарахтлари у қадар кўпки, Самарқанднинг Қарадарахту Миёнколи анга нисбатан ҳечдур. Халқи бизнинг пирсиён, лазги, доғистоний деган халқлар бўлуб, яна дохилан чечен, қумуқ ва бошқа исмлар ила аталур. Биз туркистонийлар топганимизни тўй, ўлук ва кўпкариға сарф қилгандек, бу мусулмон қариндошларимизнинг аксари ўз молини қиз олиб қочиб, жанжолига сарф этмоқ, бир-биравларини ўлдуруб, яна қасоси номашруъ тариқида тарафайндан бир нечалаб ўлдуруб, сўнгра бор пулларини суду синод йўлиға ва умрларини Сибириё чўллариға сарф қилиб, нобуд бўлар эканлар”.\n“Бу маъдан сувларға (Красновский - Н.Р.) ҳар навъ касаллар келур. Қартайган, бир мушт ила охиратга кўчадурғон муйсафид бойлар, боши қалтирайдурғон чоллар, ҳолсиз генераллар, бинниси (бурни)дан тутсанг, жони чиқадурғон сил ва қонсизлар, кўп ўқугон, мияси ачиган талабалар ва муаллимлар...”\n“Бу шаҳарда (Ростов - Н.Р.) беш мингдан зиёд мусулмон бўлуб, мунинг 300 қадари туркиялик мусулмонлар, аммо ўзларининг мактаблари йўқ. Мунда Туркия давлатининг кўнсулхонаси ва имоми бордур. Тасодифан имом афанди ила мулоқот этдук. Ерли мусулмонлардан фақат 20 қадар оиланинг мулки бўлуб, башқаси тамоман ижоранишин эмишлар. Мусулмонлар экки маҳалла бўлуб, бири ижора олинган ўша уйда намоз қилур. Дигарининг янги солинган масжиди бор. Аммо биз мусулмонларни на дин ва на дунёга аҳамият бермаганимиз учун шувоқсиз ва усти томадурғон ҳолида қолиб, бир тарафида намоз қилурлар...”\nМаҳмудхўжа Беҳбудийнинг “Қасди сафар” асаридан


Пакьяо: Ҳамюртларим олдида Маркесдан қасос оламан\n15 январь, 2017, 09:40\nПрофессионал бокснинг WBO йўналиши чемпиони Мэнни Пакьяо (59-2-6, 38 КО) ўзининг азалий рақиби, тўртта вазн тоифаси собиқ чемпиони Хуан Мануэль Маркесга (56-1-7, 40 КО) қарши бешинчи жангини ўтказиш ниятида эканини маълум қилди.\n- Мен Маркес билан реванш жангини Филиппинда ўтказмоқчиман, - деди Мэнни Пакьяо. - Мен мухлисларим кўз ўнгида уни енгишим керак.\nМэнни Пакьяо илк марта Хуан Мануэль Маркес билан 2004 йил жанг қилган ва беллашувда дуранг қайд этилган. 2008 ва 2011 йиллардаги учрашувда филиппинлик боксчининг қўли баланд келган. 2012 йилги тўртинчи жангда мексикалик боксчи рақибини нокаутга туширган.\nУч йилдан буён рингга чиқмаётган Хуан Мануэль Маркес бешинчи жанг уни қизиқтирмаслигини билдирди.


«Электрон тижорат тугрисида»ги конуннинг янги тахрири эълон килинди – Дарё уз Янгиликлар\n«Худудгазтаъминот» онлайн туловлардаги узилишлар учун истеъмолчилардан узр суради\nСербия пойтахтида комендантлик соати эълон килиниши тартибсизликларга олиб келди\nОдноклассники нейрон тармоклари ёрдамида контентни кайта ишлаш буйича бизнес платформасини ишга туширди\nДеновдаги эски бозорда бузиладиган мулкларга компенсация тулаб берилади — туман хокимлиги\nЙирик курилиш объектлари фаолиятига рухсат берилади. Объектлар карантинга олинган холда ишлайди\nУзбекистонда 10 июлдан буюм бозорлари ва болалар богчалари ёпилади\nБухоро вилоятида тез ёрдам машинаси иштирокидаги ЙТХда икки киши халок булди\nА Серия. «Интер» мавсум рестартини галаба билан бошлади\nГлавная / Иктисодиёт / «Электрон тижорат тугрисида»ги конуннинг янги тахрири эълон килинди\n«Электрон тижорат тугрисида»ги конуннинг янги тахрири эълон килинди\n09.07.2019\tИктисодиёт Comments Off on «Электрон тижорат тугрисида»ги конуннинг янги тахрири эълон килинди 154 Показы\nНорматив-хукукий хужжатлар лойихалари мухокамаси порталида “Электрон тижорат тугрисида”ги Узбекистон Республикаси Конунига узгартириш ва кушимчалар киритиш тугрисида”ги конун лойихаси эълон килинди.\nХужжат билан Узбекистон Республикасининг 2004 йил 29 апрелда кабул килинган “Электрон тижорат тугрисида”ги 613–II-сон Конунига узгартиш ва кушимчалар киритилиб, унинг янги тахрири тасдикланиши мумкин.\nКуйидагилар электрон тижоратнинг асосий принциплари хисобланади:\nэлектрон тижорат субъектларининг хукуклари ва конуний манфаатларини химоя килиш;\nхужжатларни, шу жумладан электрон хужжатларни (хабарларни) бир хиллаштириш;\nэлектрон тижорат сохасидаги очиклик, шаффофлик ва аниклик.\nЭлектрон тижорат иштирокчиси Узбекистон Республикаси конун хужжатларига мувофик электрон тижорат сохасидаги фаолиятнинг исталган турлари билан шугулланиши мумкин.\nЭлектрон тижорат иштирокчиси тадбиркорлик фаолиятини амалга оширишда, шу жумладан ахборот тизимлари, коммуникация технологиялари, электрон туловлар тизимлари, сотиладиган махсулот (ишлар, хизматлар) турларини танлашда, унинг нархини ва сотиш йуналишларини белгилашда, шунингдек, товарлар (ишлар, хизматлар) учун тулов шаклларини танлашида давлат органлари ва улар мансабдор шахсларининг аралашувига йул куйилмайди, Узбекистон Республикаси конун хужжатларида назарда тутилган холатлар бундан мустасно.\nЭлектрон битим шартлари томонларнинг хохишига кура белгиланади, тегишли шартнинг мазмуни Узбекистон Республикаси конун хужжатларида кузда тутилган холлар бундан мустасно.\nЭлектрон тижоратда фойдаланиладиган хужжатлар узаро бир хиллаштирилиши керак.\nХужжатларни бир хиллаштириш электрон тижорат сохасидаги ваколатланган орган томонидан давлат органлари билан биргаликда, электрон хужжатлар (хабарлар) билан узаро алмашиш, уларни кайта ишлаш ва саклаш шакллари, стандартлари, техник йурикномалари ва тавсиялари, тартиби ёки регламентини белгилаш усули ёрдамида амалга оширилади.\nЭлектрон тижорат иштирокчилари узаро келишув асосида узларига тегишли хужжатлар шаклларидан фойдаланишлари мумкин, агар бу ваколатланган орган томонидан белгиланган хужжатларни бир хиллаштириш методларига ва Узбекистон Республикаси конун хужжатлари билан белгиланган нормаларга зид булмаса.\nЭлектрон тижорат сохасидаги давлат сиёсати электрон тижоратни ривожлантиришнинг хукукий, иктисодий, ташкилий, техник ва бошка шарт-шароитларини яратишга йуналтирилган.\nКуйидагилар электрон тижорат сохасидаги давлат сиёсатининг асосий йуналишлари хисобланади:\nэлектрон тижорат сохасидаги тадбиркорлик фаолиятини куллаб-кувватлаш ва рагбатлантириш;\nбизнесни инновацион ривожлантириш учун кулай мухитни яратиш, электрон тижоратни ривожлантириш учун зарур техник ва логистик инфратузилмани шакллантириш;\nэлектрон тижорат сохасини ривожлантириш максадида инвестициялар, замонавий технологиялар ва ускуналарни жалб килиш учун кулай шароитларни яратиш;\nэлектрон тижорат иштирокчилари узаро хамкорлигининг янги ва самарали шаклларини рагбатлантириш, замонавий бизнес-моделларни жорий этиш;\nэлектрон тижорат операцияларини химоя килиш, ишончлилигини ва хавфсизлигини таъминлашда электрон тижорат иштирокчиларига ёрдам курсатиш чораларини куриш;\nтадбиркорлик фаолияти субъектларини уларнинг электрон тижорат сохасидаги фаолияти учун зарур булган хукукий, иктисодий, статистик, ишлаб чикариш-технологик, илмий-техник ва бошка ахборот билан таъминлаш;\nистеъмолчилар хукукларини ва электрон тижорат субъектлари манфаатларининг химоя килинишини таъминлаш;\nэлектрон тижорат сохасидаги кадрларни тайёрлаш, кайта тайёрлаш ва уларнинг малакасини ошириш, илмий-техник тадкикотларни рагбатлантириш;\nэлектрон тижорат сохасида халкаро хамкорлик килиш, электрон тижоратдан фойдаланган холда мамлакатнинг экспорт салохиятини ошириш.\nУзбекистон Республикаси Президенти хузуридаги Лойиха бошкаруви миллий агентлиги электрон тижорат сохасидаги ваколатли орган хисобланади.\nэлектрон тижорат сохасида давлат сиёсатининг амалга оширилишини таъминлайди;\nэлектрон тижорат сохасида давлат дастурларини шакллантиради ва амалга оширади;\nэлектрон тижорат сохасидаги стандартлар, нормалар ва коидаларни ишлаб чикади ва тасдиклайди;\nэлектрон тижоратни комплекс ривожлантиришни таъминлаш доирасида давлат ва хужалик бошкаруви органлари фаолиятини мувофиклаштиради;\nманфаатдор давлат органлари билан биргаликда электрон тижорат сохасидаги хужжатларни бир хиллаштириш чораларини куради;\nэлектрон тижоратни ривожлантириш учун шароитларни яратиш буйича таклифлар ишлаб чикади;\nэлектрон тижорат иштирокчиларининг хукук ва конуний манфаатларини химоя килиш буйича чоралар куради;\nэлектрон тижорат сохасини инновацион ривожлантириш эхтиёжларини хисобга олган холда, ходимларнинг малакасини ошириш тизимини шакллантиришда иштирок этади;\nэлектрон тижорат тугрисидаги конун хужжатларини такомиллаштириш буйича таклифлар ишлаб чикади;\nахолининг ижтимоий химояга мухтож катламлари учун сервисларни яратиш максадида бизнес-операторлар учун тавсиялар ишлаб чикади;\nэлектрон тижорат сохасида замонавий инновацион технологиялар, ахборот тизимлари ва ахборот ресурсларини жорий этиш, ривожлантириш ва интеграциялашувига кумаклашади;\nэлектрон тижорат субъектларига хизмат курсатиш максадида логистика инфратузилмасини ривожлантириш чораларини куради;\nманфаатдор ташкилотлар билан биргаликда электрон тижорат сохасида электрон туловларнинг самарали усуллари ва тизимларини жорий килиш ва оммалаштириш чораларини куради;\nманфаатдор вазирлик ва идоралар билан биргаликда трансчегаравий электрон тижоратни ривожлантириш чораларини куради;\nэлектрон тижоратни, шу жумладан трансчегаравий электрон тижоратни ривожлантириш максадида халкаро ташкилотлар билан хамкорликни урнатади;\nхалкаро электрон тижорат алмашинувини, турли мамлакатлар ёки минтакалар билан хамкорлик килиш, трансчегаравий электрон тижоратнинг халкаро коидаларини ишлаб чикишда иштирок этади ва электрон имзоларни халкаро эътироф этишга ёрдам беради;\nэлектрон тижорат доирасида амалга оширилган транзакциялар ва битимлар тугрисидаги урнатилган тартибда олинган умумлаштирилган ахборотни эълон килади;\nманфаатдор вазирликлар ва идоралар билан биргаликда электрон тижорат сохасида тадкикот ва мониторингни ташкил этади, электрон тижорат хажмларини хисобга олишни ташкил этиш чора-тадбирларини куради;\nэлектрон тижоратда сотишда муомаладан чикарилган ёки муомаласи чекланган товарлар (ишлар, хизматлар) руйхатини тасдиклайди.\nПред. Америкалик миллиардер одам савдоси айблови билан хибсга олинди\nСледующая Хукумат матбаа фаолиятига оид карор кабул килади\nОхангарон туманидаги корамолчиликка ихтисослашган “Курама корабайирлари” МЧЖ ташаббуси билан Нидерландиядан 61 бош наслли корамол олиб …\nУзбекистонда «Экстремизмга карши курашиш тугрисида»ги конун лойихаси парламентга киритилди\nУзбекистонда тез тиббий ёрдам бригадаси учун ажратиладиган воситалар микдори купайтирилади\nМактабгача таълим вазирлигида ишловчиларга хам Тошкент пропискаси очилди\nТошкент шахар хокими узбек телевидениеси цензурасига тушдими?


06:49 / 11.03.2014 | AbuBobur | 1414\nАссалому Алайкум, Ҳурматли Шайх Ҳазратлари! Сизнинг Ислом ва мусулмонлар йўлида қилаётган савобли ишларингиз ғоятда мақтовга сазовор. Айниқса нашрдан чиқаётган китобларни бебаҳо, десак муболаға қилмаган бўламиз. Китобларингизнинг деярли барчасининг орқа муқовасидаги шиор ҳам кўпчиликнинг эътиборини тортиши табиий.Савол: "Таассуб", "Мутаассиблик" каби ибораларни кўп эшитамиз ва ўқиймиз. Бу иборанинг истилоҳдаги маъноларини ҳам оз-моз тушунамиз. Сиздан илтимос мана шу иллатнинг луғавий ва истилоҳий маънолари ва ҳукми ҳақида батафсил тўхталиб ўтсангиз. Буни сўраётганимнинг сабаби, ҳозирда кўпчилик ўзини "мутаассиб эмасман" деб ўйласада, қайсидир маънода бирор мазҳабга, олимга, гуруҳга ўзи билиб ёки билмай таассуб қилади. Баъзи ҳолларда бир олимга эргашган талаба ва оддий мусулмонларнинг бошқа олимнинг талаба ва эргашувчиларига нисбатан ноўрин ва жоҳилона муносабатда бўлишганининг гувоҳи бўламиз. Айрим ҳолларда бу каби тортишув ва баҳслар жанжалларга ҳам айланиб кетади. Натижада оддий мусулмонлар, қолаверса толиби илмларда қарши томондаги мусулмонларнинг устозига, уламоларга нисбатан қалбларида гина ва нафрат туйғулари пайдо бўла бошлайди. Иккита олим ёки муфтий ўзидаги бор илм ва ижтиҳод самараси ўлароқ бир бирига зид бўлган, лекин Қуръон ва Суннатдан четланмаган ҳолда бир масаланинг ҳукмини баён қилади. Лекин ўша олимларнинг талабалари, эргашувчилари ўртасида ўзаро тортишув, мутаассиблик пайдо бўла бошлайди. Ҳар ким ўзининг устозини, эргашувчи уламосининг қавлини маҳкам ушлаб оладида, ўртада ихтилоф ва низо чиқади.Устоз, сиздан илтимосимиз айнан "таассуб", "мутаассиблик" иллати ҳақида имкон қадар кенгроқ маълумот берсангиз. Шоядки мусулмонларнинг бирлиги, меҳр-муҳаббатлари олдингига нисбатан кучлироқ бўлса. Аллоҳ сизни саломат қилсин!\n- Ихтилоф одобига риоя қилиш юксак одоблардан бўлиб унинг қадрини қадри юксак кишиларгина тушуниб етадилар. Шу боис қадимги уламоларимиз бу масалада ҳам илмий изланиш олиб борганлар ва керакли китобларини ёзганлар. Уларда асосан ихтилоф одоби қоидаларини баён қилганлар. Мисол учун қуйидаги қоидаларни зикр ва шарҳ қилганлар; - Тақво, Аллоҳ таолодан қўрқиш ва ҳавойи нафсга эрк бермаслик. - Бошқалар ҳақида яхши гумонда бўлиш. - Масалада лутфли бўлиш ва хилофда юмшоқ бўлиш. - Қарши тараф ҳақида ҳукм чиқаришдан олдин унинг далилларини ўрганиш. - Билмайман дейиш илмнинг ярми. - Мўътадил бўлиш ва мутаассиликни тарк қилиш. - Ўзининг камчилигини тан олиш. - Ҳақ зоҳир бўлганда унга қайтиш ва бўйсуниш. - Қарши тараф айтмаган гапни айтди дея тўҳмат қилиш. - Қарши тараф айтган гапнинг ўзини нақл қилиш ва воситачилардан четланиш. - Уламоларнинг қоқилиши пайидан бўлиш эсипастларнинг ишидир. - Таъвийлнинг эҳтимоли бор гапларда мухолифни фосиққа ёки бидъатчига чиқариш жоҳилликдир ва ҳоказо... Ушбу қоидаларга амал қилиб фақиҳлар бир-бирларининг ҳурматларини жойига қўйиб илмнинг ривожига катта ҳисса қўшганлар. Ушбу одоблардан доирасидан чиққанларни қаттиқ қоралаганлар. Бугунги кунда ҳам мазкур хилоф одоби қоидаларига эҳтиёжимиз жуда ҳам кучли.


ЯНГИ ҚИЁФА КАСБ ЭТАЁТГАН ҲАРБИЙ ҚИСМ\nЖорий йилнинг май ойида мудофаа вазирининг тарбиявий ва мафкуравий ишлар бўйича ўринбосари генерал-майор Азизбек Икрамов бошчилигидаги сайёр қабул гуруҳи Жануби-ғарбий махсус ҳарбий округнинг Сурхондарё вилояти, «Какайди қўрғони»да жойлашган ҳарбий қисмга ташриф буюрган эди...\nМудофаа вазири ўринбосари ҳарбий қисмдаги мавжуд шарт-шароитлар билан танишаркан, ҳарбий қисмни замонавий қиёфага келтириш, ҳарбий шаҳарчада яшаётган ҳарбийлар оила аъзоларининг фаровон турмуш даражасини ошириш, уй бекаларига қўшимча иш ўринлари яратиб бериш ва бошқа муҳим масалалар юзасидан қатор вазифалар қўйган эди.\nМудофаа вазирлиги Ахборот ва оммавий коммуникациялар департаментининг бир гуруҳ ходимлари мазкур ҳарбий қисмда жадал амалга оширилаётган ишларни кўриб, қўйилган вазифаларнинг аъло даражада бажарилаётганига амин бўлди.\nХусусан, ҳарбий қисмга ўзгача кўрк қўшадиган ландшафтли безаклар, турли хил субтропик ўсимликларни экиш ишлари авжида.\nГўзаллик салони, озиқ-овқат дўкони, тикувчилик цехи каби хизмат кўрсатиш шохобчаларининг иш бошлагани ҳарбий хизматчиларнинг оила аъзолари учун айни муддао бўлди.\n– Бу тикув цехи фаолиятини бошлаганига ҳали бир ой ҳам бўлмади, – дейди ҳарбий хизматчи Дилмурод Убайдуллаевнинг рафиқаси Дилдор Боймуродова. – Ҳарбий шаҳарчамизда яшовчи беш нафар уй бекасини тикувчиликка жалб этдим. Асосан ҳарбий кийимлар тикамиз. Чеварлар қисқа муддатда бир нечта буюртмалар қабул қилиб, кийимларни тайёр ҳолатда буюртмачиларга топширишмоқда. Август ойида олти дона замонавий тикув машинаси харид қиламиз.\nҲарбий қисмда ҳарбий хизматчиларнинг фарзандлари ёзги таътилни мароқли ўтказишлари учун информатика, адабиёт, математика каби фанлар ҳамда турли спорт тўгараклари ташкил этилган.\nЭслатиб ўтамиз, ушбу ҳарбий қисм округ миқёсида ўтказилган энг намунали ҳарбий қисм кўрик-танловида фахрли иккинчи ўринни қўлга киритди.


Қаддафий Британия ҳаракатларини олқишлади\nЛивия президенти Муаммар Қаддафий 1988 йилги Локерби фожеасида айбланган шахснинг озод қилиниши Ливия-Буюк Британия алоқаларининг ривожи учун хизмат қилажагини таъкидлади.\nЛивия матбуонинг хабар қилишича, Қаддафи Шотландия ҳукуматини умрбод қамоқ жазоси ўтаётган ливиялик Абдулбосит Магроҳийнинг озод қилишга кўндиргани учун Буюк Британия бош вазири Гордон Браун ва қиролича Елизавета Иккинчига миннатдорлик билдирган.\n- Ливия фуқаросининг озод қилиниши давлатларимиз ўртасидаги алоқаларнинг ривожига хизмат қилади, дея қўшимча қилди Қаддафи.\nБироқ, Британия ҳукуматининг билдиришича, Шотландия мустақил тарзда Абдулбосит Магроҳийни озод этиш тўғрисида қарор қабул қилган.\nМагроҳий АҚШга тегишли учқични портлатиб юборганликда айбдор деб топилиб, 2001 йилда умрбод қамоқ жазосига ҳукм қилинган эди.\nБироқ 20 август куни Шотландия инсонпарварлик нуқтаи назаридан саратон касаллигига чалинган Магроҳийни қамоқдан озод қилди.


Ручка ҳақида қизиқарли фактлар. Ундан ҳар...\n12.08.2019 11:33 0 3168\nКундалик ҳаётимизда ручканинг ўрни жуда катта, аммо биз бу фактни ҳар доим ҳам ҳис қилавермаймиз. Қуйида у ҳақида бир қатор маълумотлар билан танишиб олишингиз мумкин.\n1. Илк маротаба ишлаб чиқарилган авторучка баҳоси 12 долларга тенг бўлган. Ҳозирги кунда шу пулга сиз ручка-радио сотиб олишингиз мумкин.\n2. Шарикли ручкалар илк бор 1945 йили сотувга қўйилган. Шарикли ручка ишлаб чиқариш учун эса мутахассислар 57 йил бурун патент олишганди. Биринчи куннинг ўзида ўшанда 10 мингтадан зиёд шарикли ручка сотилган.\n3. Психологларнинг гапига қараганда, фикрлаш жараёнида ручка тишлаб ўтирадиганлар табиатан ижодкорликка мойил бўлишади.\n4. Авторучкадан ер юзининг 92 фоиз аҳолиси унумли фойдаланади.\n5. Россия аҳолиси 140 миллион атрофида, аммо бу ўлкада ҳар йили 600 миллион дона ручка ишлатилади.\n6. Кампучия ҳиндулар қабиласи етакчиси қабиладошларга негадир авторучкадан фойдаланишни, уни киссасида олиб юришни тақиқлаб қўйган. Ким ручка билан қўлга тушса, отиб ўлдирилган.\n7. Бир дона яхши авторучкада 50 мингтага яқин сўзни ёзса бўлади.\n8. Германияда яшовчи Анжелика Унверхау исмли аёл авторучкаларни йиғиш билан шуғулланади. Ҳозирги кунда унинг коллекциясидаги авторучкалар 160 минг турдан иборат.\n9. Дунё бўйича ҳар сонияда 125 та авторучка сотилади.\n10. Ҳар йили дунёда 100 киши авторучкага тиқилиб вафот этади.\nхалқ таълими қизиқарли фактлар


Сиз шу ердасиз: Бош саҳифа 2012 йил 3-сон Қадр кечаси фазилатлари\nРамазон ойини бизга севимли қилган хислатларидан бири, унда минг ойдан хайрлироқ бўлган Қадр кечаси мавжудлигидир.\n«Қадр» деб номланишидан мурод, мазкур кечада бу йилдан то келгуси йилгача бўладиган ишлар, ҳукмлар, ризқлар, ажрларнинг миқдори ўлчанади, белгиланади (яъни, олдиндан белгилаш, аниқлаш, тақдир, қисмат деган маъноларни билдиради.)\nБаъзи уламолар «Қадр сўзи «тор» маъносида бўлиб, шу кеча тушган фаришталарнинг кўплигидан ер торайиб қолади», деган фикрни билдиришган.\nНега минг ойдан афзал саналиши эса Ибн Аббос (р.а.)дан ривоят қилинган ҳадисда шундай келтирилади: «Инна анзалнаҳу фий лайлатил қадр» сураси нозил бўлиши муносабати билан Жаброил (а.с.) ҳузуримга келиб айтдилар: «Шамъун ибн Ғозий исмли шахс сиздан олдин яшаб ўтган эди. У имон келтирмаганлар билан минг ой урушди». Саҳобалар буни эшитиб йиғладилар ва Расулуллоҳдан: «Унинг савобини биласизми?» деб сўрадилар. У зот (с.а.в.): «Билмайман», деб жавоб бердилар. Шунда Жаброил (а.с.) Қадр сурасини келтириб: «Эй Муҳаммад, сизга ва умматингизга Қадр кечаси берилди, у кечада ибодат қилиш минг ойлик ибодатдан афзалдир», дедилар».\nЎролбек Мустанов тайёрлади.\n2017 йил 21 июнда эълон қилинган 3199 марта кўрилган


Яна бир компания ёнилғи сарфини қалбакилаштирди » Скачать музыку бесплатно новинки музыки 2016-2017\nКомментариев: 0 Просмотров: 157 Дата: 19-05-2016, 15:04 Suzuki Motors компанияси ўзи ишлаб чиқарган автомобилларнинг ёнилғи сарфини қалбакилаштириб тақдим этган. Бундан олдинроқ Mitsubishi маркаси машиналарининг ёнилғи сарфини 1991 йилдан бери нотўғри усулда ўлчаб келганлиги ошкор бўлган, “ёнилғи можароси” туфайли чорасиз аҳволга тушган компанияни қутқариш учун унинг 34 фоиз акциясини Nissan харид қилган эди. Энди Suzuki шундай ҳолатни бошидан кечирмоқда. Ички текширувлар кўрсатишича, 2010 йилдан бери ўлчаш ишлари давлат ўрнатган талабларга мос усулда бажарилмаган. Хусусан, ёнилғи сарфи ҳақиқий йўлда эмас, аэродинамик қувурдаги ўлчаш майдончасида ҳисобланган. Suzuki автомобилсозлари ўзларини оқлаш учун корхонанинг синов полигони ноқулай жойда, тоғ баландлигида ўрнашганини айтишди. Полигон жойлашган баланд ҳудудда кучли шамол эсиб туради ва ҳаво тез-тез ўзгаради. Шу сабабли ёнилғи сарфини аниқ ўлчаб бўлмайди, дея важ кўрсатишди. Нотўғри ўлчов маълумоти билан 16 турдаги 2,3 млн автомобиль ишлаб чиқарилган. Suzuki реал шароитдаги ўлчов натижаси билан лаборатория шароитидаги ўлчов натижалари орасида фарқ йўқлигига харидорларни ишонтиришга уринмоқда. - деб хабар бермоқда Carzone.uz нашри.


631 18:00 09.09.2019\nوَلَقَدۡ جَآءَكُم مُّوسَىٰ بِٱلۡبَيِّنَٰتِ ثُمَّ ٱتَّخَذۡتُمُ ٱلۡعِجۡلَ مِنۢ بَعۡدِهِۦ وَأَنتُمۡ ظَٰلِمُونَ\nМусо сизларга очиқ ҳужжатларни келтирди. Сизлар эса ундан кейин ўзингизга зулм қилиб, бузоққа сиғиндингиз.\nПайғамбарингиз Мусо алайҳиссалом ўзининг ҳақ эканига далолат қилувчи ҳужжатлар келтирди. Сиз эса Мусо Парвардигори билан учрашиш учун кетганида бузоққа сиғина бошладингиз. Бу билан ибодат қилинишга, маъбудликка ҳақдор бўлган ягона Зот – Аллоҳга ширк келтириб, ўзингизга ўзингиз зулм қилдингиз.\nЭсланг, биз аҳду паймонингизни олгач, устингизда Тур тоғини кўтариб туриб: «Келтирган нарсамизни маҳкам ушланг ва қулоқ солинг», деганимизда, «Эшитдик ва бўйинсунмадик», дедилар. Кофирликлари сабаб кўнгиллари фақат бузоққа ибодат қилиш билан тўлади. Айтинг: «Агар сиз мўмин бўлсангиз, имонингиз сизларни мунча ярамас нарсаларга буюради?»\nЭсланглар! Сизлардан Мусо алайҳиссаломга эргашиш ва у Аллоҳ тарафидан олиб келган ҳаққа эргашиш ҳақида аҳду паймон олгандик. Тепангизга тоғни кўтариб қўйиб, сизларга берганимиз Тавротни маҳкам ушланглар ва унга қулоқ солинглар, акс ҳолда устингизга тоғни ташлаймиз, дегандик. Сизлар эса қулоғимиз билан эшитиб қўяверамиз, амалда эса бўйсунмаймиз, дедингиз. Кофирлигингиз туфайли бузоққа ибодат қилишдек разолат қалбларингизда маҳкам ўрнашиб қолди. Эй Пайғамбар алайҳиссалом, уларга айтингки, агар мўмин бўлсангизлар, Аллоҳга куфр келтиришга буюраётган имонингиз нақадар ёмон нарсага буюряпти. Зеро, ҳақиқий иймон билан куфр ҳеч қачон бир жойда жам бўлмайди.\nЯҳудлар энг ҳасадгўй халқ бўлади. Пайғамбар алайҳиссалом улардан бўлмагани учунгина ҳасадда ёниб, Аллоҳга куфр келтириш ва У Зот нозил қилган ҳақни рад этишгача бордилар.\nАллоҳ таолога ҳақиқий имон келтириш У Зот нозил қилган ҳамма китобларни ва У Зот юборган ҳамма пайғамбарларни тасдиқлашни тақозо этади.\nҲақиқат ва ҳидоятнинг ҳамма белгилари аниқ бўлиб, уларни таниб туриб, яна улардан юз ўгириш энг катта зулмдир.\nАҳду паймонни бузиш, хиёнат қилиш яҳудларнинг одати бўлиб, шу бугунгача давом этиб келяпти.\nАйтинг: «Агар Аллоҳнинг ҳузуридаги охират ҳовлиси бошқа одамларсиз холис сизга бўладиган бўлса, гапингизда ростгўй бўлсангиз, ўлимни орзу қилинг».\nАйтинг эй Муҳаммад, эй яҳудийлар, охиратдаги жаннат фақат сизларники бўлса, унга сизлардан бошқа ҳеч ким кирмайдиган бўлса, дунёнинг ғам-ташвишларидан озод бўлиб, унга тезроқ етишиш учун ўлимни орзу қилинглар-чи, агар даъвонгиз рост бўлса.\nҚилган кирдикорлари сабабли ҳаргиз уни орзу қилолмайдилар. Аллоҳ золимларни билгувчидир.\nШу дунёда Аллоҳга куфр келтириш, пайғамбарларини ёлғончига чиқариш, китобларини ўзгартириб юбориш каби манфур кирдикорлари сабабли ўлимни ҳаргиз орзу қилмайдилар. Аллоҳ улар орасидаги золимларни ҳам, бошқа золимларни билиб тургувчидир. Ҳаммасини амалига яраша жазолар.\nУларнинг ҳатто мушриклардан ҳам ҳаётга (яшашга) очкўз кишилар эканини кўрасиз, уларнинг айримлари минг йил умр кўришни истайдилар. Ҳолбуки, узун умр уни азобдан узоқлаштирмайди. Ахир Аллоҳ қилаётган амалларини кўриб тургувчидир.\nЭй Муҳаммад, яҳудларнинг ҳар қанча хорлик, тубанлик билан бўлса ҳам яшаб қолишни истайдиган ҳаётга очкўз одамлар эканини кўрасиз. Улар қайта тирилиш ва ҳисоб-китобга ишонадиган аҳли китоб бўлишларига қарамасдан, қайта тирилиш ва ҳисоб-китобга инонмайдиган мушриклардан-да очкўзроқ кимсалардир. Улардан бири минг йил умр кўришни истайди. Ҳар қанча умр кўрмасин, Аллоҳнинг азобидан қутула олмайди. Аллоҳ уларнинг амалларидан огоҳ бўлиб, кўриб-билиб туради ва қилган ишларига яраша жазо ёки мукофот беради. Ҳеч нарса У Зотдан махфий эмас.\n(Эй Муҳаммад алайҳис-салоту вас-салом), айтинг: «Ким Жаброилга душман бўлса, (у адашгандир). Зеро, у Аллоҳнинг изни билан қалбингизга ўзидан аввалги китобларни тасдиқ этадиган ва мўминларга ҳидоят ва хушхабар бўлган Қуръонни нозил қилди.\nЭй Пайғамбар алайҳиссалом, яҳудлардан: "Фаришталар орасидаги Жаброил бизнинг душманимиз", дейдиганларига айтингки, ким Жаброилга душман бўлса, у адашгандир. Чунки Таврот ва Инжил каби ўтган китобларда ўз тасдиғини топган, яхшиликка чорлайдиган, мўминларга Аллоҳ улар учун тайёрлаб қўйган жаннат ҳақида хушхабар берадиган Қуръонни Аллоҳнинг изни ила қалбингизга индирган ўша Жаброилдир.\nКим Аллоҳга ва Унинг фаришталарига, пайғамбарларига, Жаброил ва Микоилга душман бўлса, бас, албатта Аллоҳ (бундай) кофирларга душмандир.\nКим Аллоҳга, Унинг малоикаларига, пайғамбарларига, Жаброил ва Микоилдек муқарраб фаришталарига душман бўлса, Аллоҳ бундай кофирларга сизлардан ёки бошқалардан бўлишидан қатъи назар, душмандир. Кимнинг душмани Аллоҳ бўлса, унинг мағлуб бўлиши муқаррардир.\nҲақиқатан Биз сизга очиқ-ойдин оятлар нозил қилдик. У (оятларга) фақат фосиқларгина кофир бўладилар.


13 январь, 2021, 18:13\nТеглар:Хитой | Самвел Бабаян\nВазиятга ойдинлик киритилди.\n2019 йилнинг декабрь ойида Хитойнинг “Чанчунь Ятай” клубига бош мураббий этиб тайинланган Самвел Бабаян ўтган йилнинг октябрь ойида истеъфога чиққанди. Ўшанда кўпчилик унинг нима учун жамоадан кетганига ҳайрон қолганди.\nЧунки Бабаян бошчилигидаги “Чанчунь Ятай”нинг натижалари чакки эмасди. Тўрт ғалаба, икки дуранг ва бир мағлубият қайд этилганди. Бу эса аслида мураббийнинг истеъфога чиқишига етарли сабаб бўла олмасди. Шу боис, унинг кетиши нима билан боғлиқ эканлиги ҳалигача мавҳум бўлиб келаётганди. Бу борада эса мураббийнинг ўзи ҳали ҳеч қандай муносабат ҳам билдирмаётганди.\nБундан ташқари, яқинда унинг “Навбаҳор”да иш бошлаши ҳам кутилганди ва музокаралар ҳам олиб борилганди. Бироқ якунда икки томон ҳам бошқа йўлни танлади.\nБир сўз билан айтганда, Самвел Бабаяннинг Хитойдан кетиши ва нима учун “Навбаҳор” билан бир тўхтамга кела олмагани мухлислар учун қизиқ эди. Ниҳоят, ушбу масалалар бўйича мураббий ўз муносабатини билдирди. Тез орада sports.uz сайтида Бабаян билан суҳбатни ўқишингиз мумкин.\nСухбат утказиб узини окламасин уни тулкилигини Хитой халки хазм кила олмаган булса керак


Ироқ ҳукумати кучлари Ефрат дарёси устида жойлашган Рава шаҳрини қайта қўлга олиш учун қилаётган ҳужумлари вақтида «Ислом давлати» (ИД) жангарилари деб гумон қилинган одамларни қўлга олмоқда, 28 октябрь, 2017 йил. [МОАДҲ АЛ-ДУЛАИМИ / АФП]\nАММАН -- Ироқ армияси жума куни (17 ноябрь) мамлакатдаги «Ислом давлати» (ИД) қўлидаги сўнгги шаҳарни озод қилди ва жангариларнинг ўз давлатига эгалик қилиш ҳақидаги орзуларининг тобутига яна битта мих қоқди.\nИД, Ироқ ва Сурияда 2014 йилда эълон қилган ва икки давлат ерларига таралган «халифалик»нинг 95% ини қўлдан бой берди, дея хабар беради жангарилар билан жанг қилаётган АҚШ бошчилгидаги коалиция кучлари вакиллари.\nГуруҳ қўлида ҳозича Ироқ ва Суриядаги кичик ҳажмдаги ҳудуд қолмоқда, бу эса у минтақада ўз фаолиятини бошлаган вақтдаги йирик ҳудудларга солиштирганда арзимас ерлар демакдир.\nЖума куни Ироқ армияси томонидан эрта тонгда бошланган тезкор ҳужум оқибатида Ефрат водийсидаги Рава шаҳарчасини бой бергандан сўнг, ИД қўлида мамлакатнинг чўл ҳудудларидаги кичик бўлаклари қолмоқда.\nБағдод кучлари Сурия билан биргаликда чегаранинг ўз томонида ИД қўли остидаги сўнгги ҳудудларини эгаллаш учун якуний ҳаракатни бошлади.\nИюл ойида ашаддий кўча жангларидан сўнг Мосул шаҳрини қайта эгаллаган Ироқ учун ушбу амалиёт жазолаш кампаниясининг сўнгги қисмидир.\nИроқнинг Анбар вилоятидаги чегара ҳудуди бир нечта қудратли Сунний қабилалар томонидан бошқарилади ва улар ҳукумат аскарлари билан ИДга қарши бирга жанг қилишлари учун ўз жангчиларини юбордилар.\nЧегарадаги Албу Камал шаҳарчасининг ортида, ИД, бир вақтлар гуруҳга ноқонуний фойда олиш имконини берган нефтга бой Дейр аз-Зор вилоятида жойлашган, Ефрат дарёси атрофидаги йигирматадан ортиқ чўлдаги қишлоқларни назорат қилмоқда.\nУ ердаги жангариларга қарши Сурия ҳарбийлари ва АҚШ коалицияси томонидан қўллаб-қувватланаётган Курд ва Араб жангчилари кураш олиб бормоқда.\nЧўлдаги фронт чизиғи жойлашган ҳудуддан узоқда, ИД Ямрук қочқинлар лагери ва Дамашқ шаҳридан жануброқда жойлашган Ҳажар Асвад туманида ҳукумат кучлари ва бошқа жангариларга қарши курашмоқда.\nҲомс вилояти марказида эса ИД президент Башар ал-Асад кучлари томонидан ўзи ушлаб қолмоқчи бўлган кичик ҳудудда сиқувга олинган.


Конфедерациялар кубоги - 2017. Энг арзон чипта нархи қанча?\n17 июнь,2017, 11:15 791\nРоссия футбол иттифоқи президенти Виталий Мутко бугун старт оладиган Конфедерациялар кубоги – 2017 мусобақасига маҳаллий (россиялик) мухлислар учун чиқарилган чипта нархлари қанча эканлиги ҳақида айтиб ўтди.\n“Чипта нархлари ўтган мусобақага нисбатан баҳоланиб, ФИФА томонидан белгиланади. Айтиш лозимки, ФИФА биз учун аввал ҳеч қачон қилмаган ишни қилди ва тўртинчи даражали чипталар сотувини йўлга қўйди. Бу фақат маҳаллий мухлислар учун. Унинг нархи 950 рубль (тахминан 16,5 доллар).\nРоссия терма жамоаси иштирокидаги баҳсларга қизиқиш ўта юқори ва шу сабабли ҳам ушбу ўйинларга чипталар сотуви жуда фаол бўлмоқда. Қолган терма жамоалар ўртасидаги учрашувларга бўлган чипталар сотуви эса бироз сустроқ. Бироқ, ўйлайманки биринчи тўп тепилиши билан мусобақага бўлган қизиқиш кескин ортади ва одамлар учрашувларни томоша қилиш учун стадионга ташриф буюуришади”, - дейди Мутко.\nЭслатиб ўтамиз, бугун Россия ва Янги Зелландия терма жамоалари ўртасидаги баҳс Конфедерациялар кубогини очиб беради. Учрашув Тошкент вақти билан соат 20:00да старт олади.\nФИФА Конфедерациялар кубогидан воз кечмоқчи, сабаб... 166 31.10.2017\nРоналдуга Россия ёқади 774 25.10.2017\nЖанни Инфантино футбол нимага мухтожлигини айтди 282 24.10.2017\nЖЧ-2018 расмий тўпи ўзгарди 224 20.10.2017\n“Барселона”га Конфедерациялар кубоги-2017 нинг энг яхши футболчисини сотиб олишни таклиф этишди 508 19.08.2017\nТеглар: Футбол Конфедерациялар кубоги Россия ФИФА\nВидео. Қаршида байрам ёхуд "Насаф" - "Пахтакор" учрашувининг сиз кўрмаган вазиятлари 1166